qundao/data-zh-poetry huggingface dataset:
园乐为国宾先生赋
作者：刘跃
朝代：元

君不见金谷平泉恣欢谑，异石奇花成海岳。宁知富贵生百忧，一旦荆榛总寥落。灉江先生隐者流，数亩荒园即为乐。瓜畦新雨长更锄，橘井青天甘自凿。生意随时灌野芳，馀香暇日收仙药。倦来佳句独长吟，醉里浊醪还更酌。不让习家兼有池，绝似温公乍居洛。前年丹诏急贤良，高卧白云辞好爵。东邻公子带横金，北里老翁田负郭。从渠五鼎厌珍馐，自分杯羹饱藜藿。世路风波不暂停，柴门烟月应如昨。我亦江湖垂钓徒，直钩兼恨多蛟鳄。明当抱瓮托幽栖，尺书先寄东飞鹤。
奇石为广大赋
作者：刘跃
朝代：元

相对怜孤石，由来出四溟。一峰支瘦骨，千穴见奇形。空洞含天趣，巉岩毓地灵。鳌移愁重负，龙擘带馀腥。巧断惭群匠，神鞭谢六丁。晴云时吐白，阴藓间书青。花木恢馀地，琴书列广庭。愿言题琬琰，珍重列图经。
宪翁送别会文洪都之行酒边索赋
作者：刘跃
朝代：元

迢递西江路，炎蒸六月天。蒲萄香满瓮，杨柳绿当筵。争讼趋王烈，飞书羡鲁连。龙光南斗际，鹢彩北风前。金缕高歌续，琼楼列宴联。寸心随去棹，双眼望归鞭。池沼游鱼乐，云霄别鹤骞。紫荆看复合，胜事照青编。
寄王子琛
作者：刘跃
朝代：元

每忆会稽王子敬，幽栖长在石门深。狂歌独醉花前酒，清赏谁听竹下琴。万里云霄归雁断，一溪风雨卧龙吟。杖藜有约高秋候，翠壁题诗许共寻。
寄贺冲霄昆玉归
作者：刘跃
朝代：元

好是万金难买处，无瑕双璧并归时。萧斋风月应如旧，飞梦聊因慰所思。
平床翠黛
作者：刘跃
朝代：元

好山当户削平床，彷佛眉横翠黛长。月镜高悬云影净，萝衣深掩露华香。不妨醉客移春梦，绝胜佳人试晓妆。雷电六丁如可檄，为君移向读书堂。
慕陶处士室
作者：刘跃
朝代：元

有美高世士，负岩结茅庐。四壁清风生，簟瓢恒晏如。时当荷锄倦，一醉乐有馀。素琴亦在御，聊复读我书。岂不念穷独，周道摧高车。永言励贞节，金石矢靡渝。仰止彭泽翁，邈哉谁与俱。
显翁梅隐因同醉仲廉酒边索诗追宝鉴上人一酬烧笋之约
作者：刘跃
朝代：元

昨者春雷震丘壑，满林新笋纷交错。初疑平陆起潜龙，穿破苔痕争露角。相高已羡出墙阴，多罅还能铺院落。风流公子厌膻荤，疏狂野客嫌藜藿。已分惠炬办行厨，预儗长镵兼短钁。入门不问主人谁，径造只因思大嚼。上人自是禅林英，心鉴圆明透空觉。玉版能容句里参，渭川肯付胸中著。不须煮箦欺使愚，何用为桥防盗作。文圭胜事良可并，干木高情宛如昨。暇日同为看竹游，绿垂空叹颠风恶。
梅村歌为金溪王用霖赋
作者：刘跃
朝代：元

王先生，有高趣，家在梅村最深处。清溪一派绕孤村，种得寒梅千万树。年年冻雪封林园，群木生意俱斩然。忽惊一蕊破香玉，直与天下春争先。繁花烂熳相高下，彷佛枯梢晴雪亚。光涵冰树不胜秋，影入琼林欲无夜。先生巾屦独行吟，看花绕树穷幽深。奚奴不觉锦囊重，发兴兼有龙蜃吟。笑杀西风明月冷，负却暗香与疏影。绝似罗浮仙者流，妙处无言心自领。伊谁醉墨图银笺，一段风流千载传。摩挲老干如何掇，竹篱茅舍穷清妍。只愧平生困尘俗，胜赏何由寄遐躅。援笔往来赋广平，分我花阴半间屋。
梅魂
作者：刘跃
朝代：元

岁阑犹见数花存，一气神明实所根。游息每随寒月白，往来应结暮云昏。苍龙卧隐呼难起，翠鸟鸣幽凛似言。坡老有诗招不得，断桥流水自孤村。
毛女图为用极题
作者：刘跃
朝代：元

轵道苍茫异古今，长镵相伴坐岩阴。玄猿独挂危梢底，照影清流契宿心。老蟾光怪射寒虚，兀坐相看撇短锄。移得山花偏带土，武陵春事近何如。
毛女图为用极题·其一
作者：刘跃
朝代：元

轵道苍茫异古今，长镵相伴坐岩阴。玄猿独挂危梢底，照影清流契宿心。
毛女图为用极题·其二
作者：刘跃
朝代：元

老蟾光怪射寒虚，兀坐相看撇短锄。移得山花偏带土，武陵春事近何如。
沙渚鸥盟
作者：刘跃
朝代：元

平沙白日渚初晴，好共群鸥订旧盟。斜日荒凉云影落，清风浩荡雪衣轻。海翁坐对应相狎，山客行随亦不惊。却笑当筵赋鹦鹉，疏慵久已谢浮名。
石笋穿云
作者：刘跃
朝代：元

巨石何年削双笋，亭亭屹立大江浔。参差两角穿云直，卓荦孤根入地深。砥柱不愁风浪折，玳簪长被雨苔侵。高标彷佛苍洲陌，何日还应见满林。
良月宴于栖遁处赋残菊
作者：刘跃
朝代：元

菊残犹有最高枝，栖遁斋前足自怡。深夜雪霜金锁碎，清晨风雨玉离披。魏公不负题诗好，陶令空嫌送酒迟。怜尔秋香浑未减，餐英回首更何之。
花岩锦屏
作者：刘跃
朝代：元

百花岩上春无限，醉眼初惊叠锦屏。晴日影摇山竹翠，晚霞光映石苔青。只疑云母裁初就，应想天孙织乍停。何用石家誇步障，共看千载倚青冥。
蓬岛秋声
作者：刘跃
朝代：元

蓬岛幽偏一径深，秋声瑟瑟夜沈沈。清风捲地鹊惊起，明月满天蛩乱吟。四面波涛翻大海，一时松竹动乔林。梦回开户无寻处，寂寂谁知太古心。
读书楼为侄以安赋
作者：刘跃
朝代：元

阿咸新起读书楼，十二栏杆五月秋。万卷烟云香墨润，一灯风露碧窗幽。新题华扁回鸾凤，高捲朱帘近斗牛。不用金籯遗孙子，好传鸿宝继前修。
陟思楼为雅言先生赋
作者：刘跃
朝代：元

孤坟负卷阿，高楼屹相峙。悠悠陟岵思，岂独霜露履。所思维伊何，严亲不复起。得禄已逮养，捧檄为之喜。厌世忽如遗，千秋閟蒿里。辟踊恨无从，危栏不堪倚。啼乌落月边，归鹤秋云里。焄蒿一凄其，恍惚既觏止。岩岩武姥山，湜湜汶溪水。水竭山可移，我思害云已。
霭翠楼为用极赋
作者：刘跃
朝代：元

高楼别起东山麓，嵯峨下瞰秋池绿。水光山色映疏帘，空翠满楼如可掬。楼中美人丞相孙，胸盘太极探天根。惯抱金樽醉明月，时将玉笛呼流云。面面锦屏开叠嶂，掩映浮岚千万状。云雾轩窗十二阑，蜃气疑逢瀛海上。清风六合生衣襟，冰壶不受红尘侵。丹梯倚天一千丈，未许俗客轻登临。慕陶先生凤岩老，题品雄词出天藻。至今黄鹤擅芳名，太白从来让崔颢。
题无哲沅湘兰竹图
作者：刘跃
朝代：元

两竿翠竹拂云长，几叶幽兰带露香。好手移来窗户里，不须千里望沅湘。
题鹊山·其一
作者：刘郁
朝代：元
体裁：七言绝句

路入荒山百里长，川原平望郁苍苍。倚天翠壁三千仞，只欠磨崖第几行。
题鹊山·其二
作者：刘郁
朝代：元
体裁：七言绝句

鹊山高与碧云齐，渡水沿冈路欲迷。日暮羸骖鞭不动，绿云深处乱蝉嘶。
月上海棠
作者：刘铁冠
朝代：元

全真办下无空过，布袍麻绦腋袋挂。剪发髼头，逍遥自在行踏。箪瓢把。每日沿门乞化。低头稽首才道罢。又撞着个魔头来说话。问道先生，元是甚么人家，随缘答。俺师父丘刘谭马。
游隐静寺
作者：刘铸
朝代：元
体裁：七言律诗

飞磴盘云入梵天，五峰深翠削青莲。鸣泉似说梁朝事，丑石曾闻杯渡禅。饥虎啸林岩际宿，老猿啼月树头悬。我来为爱山中静，彻夜松声恼醉眠。
题高彦敬尚书画山水图
作者：刘铸
朝代：元
体裁：古风

忆昔东走吴越间，杖藜所过皆名山。扁舟无端复西上，巫峡照眼青螺盘。五年尘埃卧环堵，慨想昔游良自许。偶然图画见峥嵘，似与故人成晤语。远山屹翠近山重，白云涨谷烟濛濛。平林雅淡见秋色，苍崖古木蟠虬龙。溪回林纷山路足，林下何人结茅屋。小桥野径寂无人，依约山翁清睡熟。鹅溪一幅君家珍，尚书妙与元晖邻。骊黄牝牡皆神骏，谁谓水墨殊丹青。平生爱山仍爱画，画里看山天所借。此身此画两俱亡，孰与庄周同蝶化。
上左丞
作者：刘锡
朝代：元
体裁：七言律诗

早握兵衡晚庙堂，虎符珠颗粲龙章。赐衣新被乾坤泽，卫驾亲承日月光。耿耿丹心依北阙，堂堂素节镇南荒。书生敢恃宗盟旧，引领天风为发扬。
文昌阁
作者：刘长发
朝代：元
体裁：七言律诗

当年飞阁插江头，千里云山一望收。遂有元龟呈碧沼，屡看九肋到瀛洲。地原形胜壮今古，天借文星接斗牛。此日重兴知有待，愿将砥柱障狂流。
别弟
作者：刘闻
朝代：元

一棹烟和水，寒灯弟与兄。残年同别母，中道复分程。动有山河隔，难为去住情。如何沙上雁，偏向夜中鸣。
挽宋显夫
作者：刘闻
朝代：元

广阳帝王都，生才总豪杰。宋氏产凤毛，颉颃丹山穴。大宋掇伦魁，千里誇汗血。挺挺庙堂具，自方稷与契。小宋踵而生，抱才不屑屑。锦肠浣尘土，出语必清绝。长公早厌世，士类增哽咽。赖有夫子贤，词林绍风烈。吹篪发高响，掉鞅追往哲。特起步生云，屡空心如铁。岌岌柱下冠，皇皇使者节。归弘虎闱讲，进造玉堂列。自我初识君，交情何茂悦。往来几廿载，相视无冷热。昨者纂三史，君名班马揭。走也徵自南，斐焉承乏缺。停觞话宿昔，握手惊老拙。知君众人中，于我常念切。过江宋史繁，纲领君自挈。是非有不齐，资君一言决。可怜朱墨烦，易致精力竭。蹉跎齿未暮，浩荡髯已雪。偶成三日阔，忽报二竖孽。问安榻频造，伏枕气就薾。朝看戏彩郎，日夕拥衰绖。哀哀浮世梦，奚翅剑首吷。人生无万全，赋予有更迭。古来贤达士，几人享期耋。想君乘云气，英爽不变灭。往□见九泉，谁能久离别！
梁仲文行卷
作者：刘闻
朝代：元

青青江上柳，远行曾送君。自从君归来，几见柳条春。行役如昨日，行卷展犹新。如何卷中字，半是古时人。
赋得石钟二首送宋显夫佥事之山南
作者：刘闻
朝代：元

云垂苍崖深，月出湖水动。旅思方眇然，噜吰发空洞。悠悠湘灵感，殷殷钧天梦。人在九江船，馀音远相送。苍茫楚泽秋，岩谷隐宫徵。鱼龙守轩辕，猿乌识追蠡。酒醒江南客，月在船窗里。佳期不可寻，相思满湖水。
赋得石钟二首送宋显夫佥事之山南·其一
作者：刘闻
朝代：元

云垂苍崖深，月出湖水动。旅思方眇然，噜吰发空洞。悠悠湘灵感，殷殷钧天梦。人在九江船，馀音远相送。
赋得石钟二首送宋显夫佥事之山南·其二
作者：刘闻
朝代：元

苍茫楚泽秋，岩谷隐宫徵。鱼龙守轩辕，猿乌识追蠡。酒醒江南客，月在船窗里。佳期不可寻，相思满湖水。
送傅与砺交州教授
作者：刘闻
朝代：元

君不见丹穴产凤雏，五色不是凡禽状。广文年少薄游吴，一旦诗名动天上。前年开诏赴交州，今年载书东海头。仙人骑羊渺何许，归梦先落江南州。树枝当窗灵鹊喜，綵服趋拜庭闱里。别有佳期隔片云，洞庭月照潇湘水。君歌有所思，我歌远别离。落花飞絮春去尽，杯酒相送都门时。一官冷热何足取，文章自可名不朽。沧波早掣钓鳌钩，莫遣玉堂人倚久。
颜子中池亭二首
作者：刘闻
朝代：元

池净天容湛，窗虚水气通。远山来户外，飞雨洒亭中。薜荔含朝景，蒹葭集晚风。平生江海念，相对兴无穷。种树年年长，开窗面面凉。雨苔生砌绿，秋叶堕池黄。得句閒拈笔，抛书懒近床。旅怀随所至，谁复计行藏。
颜子中池亭二首·其一
作者：刘闻
朝代：元

池净天容湛，窗虚水气通。远山来户外，飞雨洒亭中。薜荔含朝景，蒹葭集晚风。平生江海念，相对兴无穷。
颜子中池亭二首·其二
作者：刘闻
朝代：元

种树年年长，开窗面面凉。雨苔生砌绿，秋叶堕池黄。得句閒拈笔，抛书懒近床。旅怀随所至，谁复计行藏。
中秋
作者：刘鹗
朝代：元

又此中秋百恨生，频年骨肉尚飘零。独援北斗酌明月，閒看银河感客星。极目关河归白昼，满怀风露立青冥。眼前咫尺清虚府，未许乘鸾叩玉扃。
中秋有感
作者：刘鹗
朝代：元

京国湖山十二年，年年两地望婵娟。流光过客催我老，明月与人今夜圆。又逐云萍来岭表，幸同儿女乐尊前。可怜有弟头如雪，烂漫斑衣绕膝边。
为武宽则赋湖山
作者：刘鹗
朝代：元

结屋红尘外，何人可得群？高情洞庭水，逸兴九疑云。渔唱江花晚，樵归野兴曛。是中最佳处，凉月夜纷纷。
九日
作者：刘鹗
朝代：元

痛恨长安信息乖，江南江北半云霾。极知随处有白酒，争奈忧时无好怀。淡淡黄花谁作主？萧萧红叶自空阶。乱离不敢登高处，忍见苍生万仞崖。
九日峡江舟中
作者：刘鹗
朝代：元

秋风如此客辞家，重理平生旧帽纱。不是故山无白酒，年年奔走负黄花。
九日，以公事随官曹之西山新寺，与宋良卿遍游诸寺
作者：刘鹗
朝代：元

京城西北地多幽，依约江南九月秋。湖岸草枯霜欲下，野田水落稻初收。乡心无奈还随雁，机事相缠独愧鸥。犹喜簿书今颇静，追随官长赋清游。
九日，次韵
作者：刘鹗
朝代：元

京华四载倦为客，乐事良辰岂得兼？官况甚于纱帽薄，酒怀聊为菊花添。文章无用甘牢落，刀笔随宜谩伏潜。忽得新诗破孤闷，为君一笑起巡檐。
九日，置酒，与从事饮酣书事，示李子运
作者：刘鹗
朝代：元

倏而虎鼠倏虫沙，世变如云似未涯。幸有故人来白酒，且开好况对黄花。纷纷凉月中军帐，猎猎西风绝塞笳。料得来春匡济了，笑扶玉节共还家。
九月三日，龙虎台接驾，晚宿新店
作者：刘鹗
朝代：元

关南九月草凄凄，又见征人扈跸归。日落毡车团野宿，天寒塞马觅群嘶。徬徨恋阙孤忠在，俯仰随人百计非。犹幸诸公同笑语，归来茅店谩鸡栖。
乡人杨用甫成家于彼，载酒相劝，因书
作者：刘鹗
朝代：元

乡语耳边熟，闻之喜入神。谁知穷域外？亦有故乡人。儿女皆椎髻，乡闾自睦姻。一樽邀共酌，尚觉此情真。
云松巢
作者：刘鹗
朝代：元

英英山上云，郁郁涧底松。高人抱奇姿，适与云松同。云不霖雨施，松不栋梁为。归巢云松间，君元愧明时。
五王并马图
作者：刘鹗
朝代：元

春风并马宛如仙，夜雨淋铃似可怜。太息弟兄多若此，更无能识九龄贤？
京师会维扬旧友次韵以谢
作者：刘鹗
朝代：元

宵残明月老，不复少年心。最惜平山柳，今无一树阴。雷塘春水满，海鹤暮云深。无限伤心事，因君发浩吟。
人心如春天
作者：刘鹗
朝代：元

人心如春天，变态不常一。纷纷乍飞雨，杲杲俄出日。解衣遽生寒，添衣又还热。寒热既不时，命我重致疾。人心固难知，春天亦叵测。万事当自防，底用长叹息？
仙茅
作者：刘鹗
朝代：元

风雨凌空一叶飞，师生邂逅即天机。山林小草知何限？汝独神仙得所依。
仲宜以所植菊花见贻，以诗答之
作者：刘鹗
朝代：元

新移初种菊，送与老夫看。粲粲黄金盏，煇煇白玉盘。虽迟偏有趣，欲罢更凭阑。乌府多松柏，相期共岁寒。
倪行简由伴读除江陵教授，谭玄之集贤掾除南雄经历。命既下，二公皆死于道，闻之有感
作者：刘鹗
朝代：元

南风久不竞，天岂薄斯文？宦辙方云远，哀音遽忍闻。秋空残叶露，夜月断鸿云。苦泪无从洒，题诗独吊君。
偶成二首
作者：刘鹗
朝代：元

中庆堂前日欲西，干戈未息思依依。但知为国事经济，纵使傍人说是非。众口难调无善会，入心如面有危机。揆予俯仰无惭怍，山鬼通神自向微。寸心长共白云驰，时绕苍龙阙角飞。群盗纷争何日了？中原北望几时归？天心劫运应难测，世故人情愈觉非。坎止流行随所遇，商颜芝草及春肥。
偶成二首·其一
作者：刘鹗
朝代：元

中庆堂前日欲西，干戈未息思依依。但知为国事经济，纵使傍人说是非。众口难调无善会，入心如面有危机。揆予俯仰无惭怍，山鬼通神自向微。
偶成二首·其二
作者：刘鹗
朝代：元

寸心长共白云驰，时绕苍龙阙角飞。群盗纷争何日了？中原北望几时归？天心劫运应难测，世故人情愈觉非。坎止流行随所遇，商颜芝草及春肥。
偶题
作者：刘鹗
朝代：元
体裁：古风

客言不可信，可信惟至理。惟理苟可行，不可即中止。倘或徇客言，事变无定体。问客谢不知，积谤俱在己。尚观理若何，勿为客所使。题诗置座右，聊识吾过尔。
偶题
作者：刘鹗
朝代：元

客言不可信，可信惟至理。惟理苟可行，不可即中止。倘或徇客言，事变无定体。问客谢不知，积谤俱在己。尚观理若何？勿为客所使。题诗置座右，聊识吾过尔。
偶题二首
作者：刘鹗
朝代：元

阶前榕叶乱如雨，窗外老鸦啼向人。垂老观书偏损目，殊乡哭友倍伤神。古今生死真常事，家国安危系此身。岭海愿言将息好，天根月窟有馀春。峤南何似八九月，暑气著人如火烧。近午炎光几夺目，此时厉气正生苗。但教节饮神应旺，尚觉宽心脉自调。但得太平开岭海，归寻旧隐老渔樵。
偶题二首·其一
作者：刘鹗
朝代：元

阶前榕叶乱如雨，窗外老鸦啼向人。垂老观书偏损目，殊乡哭友倍伤神。古今生死真常事，家国安危系此身。岭海愿言将息好，天根月窟有馀春。
偶题二首·其二
作者：刘鹗
朝代：元

峤南何似八九月，暑气著人如火烧。近午炎光几夺目，此时厉气正生苗。但教节饮神应旺，尚觉宽心脉自调。但得太平开岭海，归寻旧隐老渔樵。
元宵，奉邀使客张鹏飞照磨过官署小酌
作者：刘鹗
朝代：元

北走南奔今日苦，东涂西抺少年曾。何妨过此共明月，勿谓乱来无好灯。天上鳌山空入梦，城中竹叶谩为棚。九城风景虽寥落，颇觉承平气象增。
元日
作者：刘鹗
朝代：元

天门荡荡开黄道，丹陛雍雍肃晓班。御气拥云蟠凤阙，春风随酒上龙颜。君臣庆会赓歌际，礼乐升平揖让间。四海朝元无一事，华封但祝寿如山。
元日试笔
作者：刘鹗
朝代：元

曾随仙仗立仙班，误逐红尘落世间。遥向孤城瞻凤阙，定须清梦绕龙颜。乾坤劫运随云散，岭海春光带雨还。三祝圣躬千万寿，老臣长与护梅关。
元日，宴集中庆堂。客散后，留鹏飞再酌，用前韵
作者：刘鹗
朝代：元

宴罢惊看晓日晴，共传街市有欢声。故乡休问今奚似？薄酒何妨更尽情。遣兴赋诗那用好？感时抚事苦难平。尘清共作江南计，旋买荒田趁早耕。
元旦，即事，录似鹏飞照磨
作者：刘鹗
朝代：元

旭日微云淡淡晴，早朝鸦鹊寂无声。龙楼凤阁浑如梦，水国山城谩有情。浩劫固知今止极，衰年幸再睹承平。功成不作从山计，拟学长沮事耦耕。
关武行
作者：刘鹗
朝代：元

关西澒洞风尘起，诸将陈兵耀威武。愿言下教壮军心，揽衣下马东门去。盈盈野水抱城郭，莽莽寒芜翳沙渚。沙场筑台高十丈，玉节光临有攸止。微风不动碧油幢，暗尘轻拂银交椅。当轩下马一寓目，云鸟鱼丽俱得所。帐前骏马矫如龙，帐下健儿猛如虎。五方牙旂按五色，戈戟如林分部伍。台前独建大将旗，云散天清日当午。宝刀一挥牛首落，血祭旌旄洒红雨。命官奏喜得吉卜，士卒喧呼发金鼓。旷怀浩荡纳乾坤，老气蓊郁生云雾。祭馀分胙各有序，旨酒盈樽肉登俎。酒边好语相激昂，世事艰危思共济。同舟慎勿异秦越，四海相看总兄弟。愿无争气与争功，要在相欢勿相妒。上下心同铁石坚，城池势若金汤固。黄河如带山若砺，当保初心与初誓。我言剀切因流涕，忠义推之人肺腑。三军感激各再拜，愿效驱驰报明主。酒酣跽请献所长，万马争驰置脱兔。舞剑划若掣电惊，扬旗欻见飞星度。止齐不愆六七伐，练习初非朝夕故。花奴技痒争角逐，干盾纷纷向人舞。将军一笑挽强弓，百步穿杨骇相顾。固知蒙恬勇无敌，尤信张良素多智。成都底用说花卿，安西不复歌都护。曲江江头多壮士，官陂小贼奚足数？会当飞度虎头城，为吊英雄死何苦！生擒贼奴剖心血，洒向忠臣坟上土。功成扫归献天子，竹帛勋名耀千古。
分司北道留别监宪五首
作者：刘鹗
朝代：元

玉节光浮士气和，不须更问夜如何？湟中愿学赵充国，徼外当如马伏波。要使蛮夷归礼乐，伫看岭海罢干戈。不烦主将多忧顾，笳鼓归来杂凯歌。巨镇名藩压海滨，岂期四海涨烟尘？丹心激烈宁辞老？玉斧驱驰不为贫。此际出师宜有表，向来馈饷岂无人？勿容耿邓专前美，好遣皇家识汉臣。志未能酬贼未除，衰年岂敢恋安车？愿言息壤坚盟誓，从使中山有读书。寂寞宛如天宝后，升平无复至元初。会当勒石凌烟阁，返我承明旧所庐。玉节提兵昔见之，风流儒雅是吾师。据鞍矍铄诚堪画，横槊从容谩赋诗。破贼要如驱海鳄，忧民那得避仙蜞？强兵富国当留意，乘兴长驱庶可期。群盗纷纷苦未休，檄书催我上韶州。已看肥羜供新馔，更泛清尊慰别愁。天眷老臣恩至渥，君于老友礼殊优。他无补报惟忠义，明日驱车不复留。
分司北道留别监宪五首·其一
作者：刘鹗
朝代：元

玉节光浮士气和，不须更问夜如何？湟中愿学赵充国，徼外当如马伏波。要使蛮夷归礼乐，伫看岭海罢干戈。不烦主将多忧顾，笳鼓归来杂凯歌。
分司北道留别监宪五首·其三
作者：刘鹗
朝代：元

志未能酬贼未除，衰年岂敢恋安车？愿言息壤坚盟誓，从使中山有读书。寂寞宛如天宝后，升平无复至元初。会当勒石凌烟阁，返我承明旧所庐。
分司北道留别监宪五首·其二
作者：刘鹗
朝代：元

巨镇名藩压海滨，岂期四海涨烟尘？丹心激烈宁辞老？玉斧驱驰不为贫。此际出师宜有表，向来馈饷岂无人？勿容耿邓专前美，好遣皇家识汉臣。
分司北道留别监宪五首·其五
作者：刘鹗
朝代：元

群盗纷纷苦未休，檄书催我上韶州。已看肥羜供新馔，更泛清尊慰别愁。天眷老臣恩至渥，君于老友礼殊优。他无补报惟忠义，明日驱车不复留。
分司北道留别监宪五首·其四
作者：刘鹗
朝代：元

玉节提兵昔见之，风流儒雅是吾师。据鞍矍铄诚堪画，横槊从容谩赋诗。破贼要如驱海鳄，忧民那得避仙蜞？强兵富国当留意，乘兴长驱庶可期。
勉学者
作者：刘鹗
朝代：元

文学登名日，青云发轫初。慎毋轻作吏，亦足取亨衢。得意宜思效，功成更读书。异时横浦上，烂烂夜明珠。
十二月，桃花盛开，有感赋之
作者：刘鹗
朝代：元

梅花犹在树，桃蕊已盈枝。岭外惊春早，江南得暖迟。好风吹锦绣，细雨湿胭脂。前度刘郎老，无心为赋诗。
十月十四日，崇天门听诏，有喜二首
作者：刘鹗
朝代：元

听罢龙飞诏，扬休万口俱。公忠赖伊霍，揖让见唐虞。礼乐开平治，衣冠协赞谟。祖宗遗泽在，千载巩皇图。义理推明易，君臣庆会难。乾坤归历数，社稷重丘山。天意舒晴霁，人心溢喜欢。客愁浑为解，驴背永歌还。
十月十四日，崇天门听诏，有喜二首·其一
作者：刘鹗
朝代：元

听罢龙飞诏，扬休万口俱。公忠赖伊霍，揖让见唐虞。礼乐开平治，衣冠协赞谟。祖宗遗泽在，千载巩皇图。
十月十四日，崇天门听诏，有喜二首·其二
作者：刘鹗
朝代：元

义理推明易，君臣庆会难。乾坤归历数，社稷重丘山。天意舒晴霁，人心溢喜欢。客愁浑为解，驴背永歌还。
南城书怀
作者：刘鹗
朝代：元

新麦绿如韭，嫩柳含青烟。东风不私物，赋与无媸妍。天地妙化育，至理昭鱼鸢。愿言春服成，我亦沂水边。
南城门外书所见二首
作者：刘鹗
朝代：元

青松夹前道，白杨荫崇垣。鲜鲜石麒麟，不知谁家坟？有客行且歌，歌罢向我言。为言坟中人，生时乘华轩。粉黛左右侍，车马前后奔。乘时不饮酒，今日空成尘。我行荒林翳，道傍卧丰碑。平生颇好古，下马细读之。卢龙刘节度，生当大唐时。杖策奋威武，勋业开边陲。人无百年身，既盛还当衰。植此颂功德，亦有千年期。埋没蔓草间，赫赫谁复知？往者已可叹，来者更可悲。
南城门外书所见二首·其一
作者：刘鹗
朝代：元

青松夹前道，白杨荫崇垣。鲜鲜石麒麟，不知谁家坟？有客行且歌，歌罢向我言。为言坟中人，生时乘华轩。粉黛左右侍，车马前后奔。乘时不饮酒，今日空成尘。
南城门外书所见二首·其二
作者：刘鹗
朝代：元

我行荒林翳，道傍卧丰碑。平生颇好古，下马细读之。卢龙刘节度，生当大唐时。杖策奋威武，勋业开边陲。人无百年身，既盛还当衰。植此颂功德，亦有千年期。埋没蔓草间，赫赫谁复知？往者已可叹，来者更可悲。
双陆
作者：刘鹗
朝代：元

摴蒱小戏只消忧，但恨无人为点筹。几个疏星榆塞晓，半弯残月雁门秋。六军先满俱成列，单马如飞肯少留？迟疾知几应甚速，不知何日取封侯。
听琴图
作者：刘鹗
朝代：元
体裁：古风

山水有天趣，写向膝上琴。听者不少违，独觉用意深。古今那可期，令我重愧今。审音谅匪难，所贵相知心。
听琴图
作者：刘鹗
朝代：元

山水有天趣，写向膝上琴。听者不少违，独觉用意深。古今那可期？令我重愧今。审音谅匪难，所贵相知心。
哭友兄陈养志二首
作者：刘鹗
朝代：元

用世有远志，读书多苦心。花残偏值雨，云薄不成霖。翰墨风流尽，兴亡感慨深。池边老松树，无复共长吟。讲习常同席，间关共出山。青霄鹤背稳，白昼锦衣还。雕鹗思腾汉，芝兰竟化菅。知君有遗恨，重我泪潸潸。
哭友兄陈养志二首·其一
作者：刘鹗
朝代：元

用世有远志，读书多苦心。花残偏值雨，云薄不成霖。翰墨风流尽，兴亡感慨深。池边老松树，无复共长吟。
哭友兄陈养志二首·其二
作者：刘鹗
朝代：元

讲习常同席，间关共出山。青霄鹤背稳，白昼锦衣还。雕鹗思腾汉，芝兰竟化菅。知君有遗恨，重我泪潸潸。
哭饶上溪
作者：刘鹗
朝代：元

霜蹄惊再蹶，绿鬓忽华颠。国子诸生集，膏肓二竖缠。死生人有命，京洛客无毡。归骨知何日？思君苦泪悬。
四月十三，书所见
作者：刘鹗
朝代：元

天历二载春客燕，河清海晏消戈鋋。上林四月风日妍，乘舆思乐游龙船。凤辇并驾花云軿，骑麟翳凤骖群仙。鸾旂属车相后先，牙樯锦缆相蝉联。万马杂遝蒙锦鞯，千官扈从控紫弦。和风不动舟徐牵，琼童玉女歌采莲。黄门传宣奏钧天，龙伯国人夜不眠。金支翠旆千花钿，光怪出没明遥川。红云翠雾覆锦筵，青鸟飞去当帝前。珍羞玉食罗纷骈，驼峰骆乳繁馨鲜。御炉紫烟浮龙涎，金瓯璚液凝醴泉。才人歌舞争取怜，南金蜀锦轻弃捐。龙颜一笑春八埏，臣子拜舞呼万年。呜呼！吾皇圣智轶汉宣，但恨子虚之赋，无一能为君王传。
四皓
作者：刘鹗
朝代：元

汉祖事嫚骂，耻以长策干。生平义不辱，远隐商山间。轩冕多险巇，衣冠自高閒。芝草甘且腴，白发明苍颜。超然高物表，于世了不关。一朝诣阙下，汉室安如山。信有大力量，谈笑回强澜。始知老英雄，未易浅近观。藏器固有待，时至功无难。往往渭水滨，托兴事钓竿。
城南饮归
作者：刘鹗
朝代：元

无分骑驴趁早朝，城南饮散雪初销。北风吹酒忽成醉，梦里行过第二桥。
复元日韵
作者：刘鹗
朝代：元

东风巧放立春晴，喜听讴歌变颂声。浩劫逼人还有极，老天于世岂无情？云收雨罢山犹在，日丽风和浪自平。寄语群凶早回首，卖刀买犊好归耕。
夜坐有感四首
作者：刘鹗
朝代：元

稍稍月当户，萧萧风满林。夜寒香梦远，霜重漏声沈。孝子终身泪，忠臣到死心。承平春似海，岂料有如今？祸福当求已，行藏欲问天。干戈今更盛，涂炭愈堪怜。痛恨储胥缺，何由郡国圆？恨无双羽翼，飞诉至尊前。礼乐将兴日，干戈独盛时。圣躬无失德，天道苦难知。嗟尔民何负，甘心贼忍为？不平徒怏怏，推枕起裁诗。大厦将倾日，徒劳一木擎。揆时难与祸，避位敢忘君？无术能平寇，持威谩张军。中宵时念此，老气欲干云。
夜坐有感四首·其一
作者：刘鹗
朝代：元

稍稍月当户，萧萧风满林。夜寒香梦远，霜重漏声沈。孝子终身泪，忠臣到死心。承平春似海，岂料有如今？
夜坐有感四首·其三
作者：刘鹗
朝代：元

礼乐将兴日，干戈独盛时。圣躬无失德，天道苦难知。嗟尔民何负，甘心贼忍为？不平徒怏怏，推枕起裁诗。
夜坐有感四首·其二
作者：刘鹗
朝代：元

祸福当求已，行藏欲问天。干戈今更盛，涂炭愈堪怜。痛恨储胥缺，何由郡国圆？恨无双羽翼，飞诉至尊前。
夜坐有感四首·其四
作者：刘鹗
朝代：元

大厦将倾日，徒劳一木擎。揆时难与祸，避位敢忘君？无术能平寇，持威谩张军。中宵时念此，老气欲干云。
夜宿何家寨，寨中止魏、于二姓，为婚姻
作者：刘鹗
朝代：元

驱马涉深涧，山径极深窈。蜂房比老屋，矗矗寄林薮。颇辞尘俗喧，迥出烟霞杪。逡巡问主人：住此安乐否？主人向我言，两姓世相守。辈辈为婚姻，已是百年久。开群自牛羊，忘归任鸡狗。怡然古人风，此事出意表。须臾罗酒浆，儿女忽环绕。殷勤劝我饮，殊觉礼数厚。自辞酒味薄，将意不堪口。聊得慰寂寞，且用息奔走。蘧庐止一宿，漂泊等飞鸟。愁多不成寐，庭树鸡戒晓。天明趋长途，失笑愧林叟。
夜阑，再用前韵
作者：刘鹗
朝代：元

夜半尚闻箫鼓响，开门领客兴来曾。历千万劫有今日，近四三年无此灯。儿女竞歌桃叶渡，风光翻盛木香棚。承平愿与民同乐，老遇艰危气益增。
大明殿观元旦朝仪
作者：刘鹗
朝代：元

云开日上黄金殿，地迥风鸣碧玉珂。虎豹关临仪仗肃，鱼龙海护俊良多。霓裳按曲身轻举，天乐逢春律自和。鹓鹭陪班臣子事，观时且赋太平歌。
大通驿阻风
作者：刘鹗
朝代：元

秋晚方北征，朔风撼平地。差迟百计非，留滞岂天意？十日九不前，半月始千里。功名要多艰，正患得之易。少折轻疾心，进德良在是。
天池鱼
作者：刘鹗
朝代：元

君不见万岁山下、天池中，赪鲂赤鲤森蚁蜂。荷阴柳影护深碧，扬鬐鼓鬣何憧憧！恩波浩荡得所托，异日或可随云龙。乘舆北狩未及远，鱼已就戮遭群凶。公然白日恣窃盗，得钱聊复斗酒供。圣恩自谓守禦固，岂知守者元非忠？群鲜无知固可负，忍负主意将为容。又不见苍生与鱼正相似，托身天池尚如此。
奉别瑞甫高掾郎还南台
作者：刘鹗
朝代：元

岭海屡惊来诏使，蛮方孰不仰皇都？自怜老去难为别，但有人来莫惜书。乘兴何妨吟萼棣，思归应不为莼鲈。台端历历陈时弊，十道疲民未得苏。
奉别瑞甫高掾郎还南台
作者：刘鹗
朝代：元

市舶亭前新水长，楼前欲发奈情何！莫愁柏府同天远，所喜南风五月多。劲气横空秋迭荡，清标映日玉嵯峨。矧君素节廉如水，未必黄庭肯换鹅。
子卿持节图
作者：刘鹗
朝代：元

龙沙茫茫雪如雨，大窖雪寒羝不乳。孤臣持节十九年，忍死不降思报主。方今世事纷如雨，同安虎头真忠臣。江州太守骨已朽，尚书却作洪都守。感时抚卷雪漫空，为吊忠魂酹尊酒。
孙锡种盆菊，列为河图
作者：刘鹗
朝代：元

菊布河图眼自宽，缁衣如海不相干。幽姿过雨秋逾好，清意冰人夏亦寒。晚节独宜高自重，落英虽美竟谁餐？春风桃李非知己，珍重瑶琴勿浪弹。
官军破苏村，恶其与贼通。贼兵破白沙，恶民之不相随
作者：刘鹗
朝代：元
体裁：古风

苍生果何辜，十载堕涂炭。天心不可知，令我重悲惋。自从丧乱来，盗贼苦搆患。有田不能耕，有园不能灌。牛羊被虏掠，妻子各分散。穷冬尚无衣，日午犹未饭。官府不我恤，沈浮等鸥雁。胁从姑偷生，纵死冀少缓。昨夜官军来，又复诛反叛。粗豪甚豺狼，猛毒如狴犴。一槩尽杀掠，去贼才一间。玉石俱不分，生民重糜烂。纵贼官府嗔，为民贼杂乱。左右将安归，泛若无畔岸。新春雨潇潇，何忍听悲叹。愿言忍须臾，维持夜将旦。
官军破苏村，恶其与贼通。贼兵破白沙，恶民之不相随
作者：刘鹗
朝代：元

苍生果何辜？十载堕涂炭。天心不可知，令我重悲惋。自从丧乱来，盗贼苦搆患。有田不能耕，有园不能灌。牛羊被虏掠，妻子各分散。穷冬尚无衣，日午犹未饭。官府不我恤，沈浮等鸥雁。胁从姑偷生，纵死冀少缓。昨夜官军来，又复诛反叛。粗豪甚豺狼，猛毒如狴犴。一槩尽杀掠，去贼才一间。玉石俱不分，生民重糜烂。纵贼官府嗔，为民贼杂乱。左右将安归？泛若无畔岸。新春雨潇潇，何忍听悲叹。愿言忍须臾，维持夜将旦。
家叔西隐结亭，额曰暖翠，赋诗见寄，次韵寄亭上
作者：刘鹗
朝代：元

白发逢盛世，昕夕凤翔翱。青山读旧书，灯火双目蒿。间从淡泊馀，世与鸿蒙遭。此意自有得，此心不知劳。不为溟渤鲲，不作井里螬。孤亭抚万竹，无愧五柳陶。试询紫罗裳，曷若粗布袍？暖翠滴衣袂，朱颜如春桃。清风飒相遇，须鬓何萧骚！阿咸老京国，俯仰随官曹。富贵多危机，平地生波涛。回头眄兹亭，孰谓云台高？
宿阳城·时腊月九日，辱和尚司乡访，还因赋
作者：刘鹗
朝代：元

但知为久住，何用即能归？客子亦良苦，官曹如此稀。繁霜吹老鬓，斜日照征衣。岁晚乡心切，长途恨不飞。
寄义士吴元良
作者：刘鹗
朝代：元

几年四野龙蛇斗，嗟子勤王独至今。曾为忧民添白发，屡从杀贼见丹心。当思臣节如山重，更忆君恩似海深。善恶贻名宜慎择，倚楼西望为长吟。
寄乡人袁观所
作者：刘鹗
朝代：元

瑟瑟秋风吹客衣，夜凉如水曷胜悲？早知多难有今日，何得长贫似昔时？华屋凄凉芳草合，黄金散尽壮颜衰。妻孥流转无消息，幸赖纲维有故知。
寄友，为红巾破九江府
作者：刘鹗
朝代：元

早岁同游凤阙前，于今鬓发各萧然。御街杨柳春风马，海子芙蓉夜月船。满望功名图晚岁，岂期衰朽度残年？九江二水难回首，报国忠君各勉旃。
寄士彦佥宪十绝
作者：刘鹗
朝代：元

城郭荒村处处同，五羊楼观倚晴空。时平若建麒麟阁，更画何人第一功？训练精兵捷若神，从渠百变日如云。向来诸葛今何似？青眼高歌独望君。世祖成宗德业深，百年培植士如林。登车揽辔平生志，孝子忠臣万古心。情好虽亲音问疏，秋来眠食近何如？因风敢致平安问，谩折梅花当寄书。绿章夜奏玉皇家，八载奇勋信可誇。待得九重丹诏下，共君握手看梅花。自别京华意惘然，浮云过眼十三年。白头太守成何事？又促乘骢瘴海边。会稽山与白云齐，海阔谁怜雁过稀？犹幸峤南天气暖，免教游子叹无衣。更无钱可叹空囊，杜老何从籴太仓？共说羊城饶贮蓄，山中尚有禹馀粮。帝王曾此理薰弦，尚觉遗音满耳边。若使闻韶仍大嚼，绝胜骑鹤更腰缠。萧萧木叶落穷冬，倦客翛然况味同。珍重孤根如铁石，少须明日又东风。
寄士彦佥宪十绝·其一
作者：刘鹗
朝代：元

城郭荒村处处同，五羊楼观倚晴空。时平若建麒麟阁，更画何人第一功？
寄士彦佥宪十绝·其七
作者：刘鹗
朝代：元

会稽山与白云齐，海阔谁怜雁过稀？犹幸峤南天气暖，免教游子叹无衣。
寄士彦佥宪十绝·其三
作者：刘鹗
朝代：元

世祖成宗德业深，百年培植士如林。登车揽辔平生志，孝子忠臣万古心。
寄士彦佥宪十绝·其九
作者：刘鹗
朝代：元

帝王曾此理薰弦，尚觉遗音满耳边。若使闻韶仍大嚼，绝胜骑鹤更腰缠。
寄士彦佥宪十绝·其二
作者：刘鹗
朝代：元

训练精兵捷若神，从渠百变日如云。向来诸葛今何似？青眼高歌独望君。
寄士彦佥宪十绝·其五
作者：刘鹗
朝代：元

绿章夜奏玉皇家，八载奇勋信可誇。待得九重丹诏下，共君握手看梅花。
寄士彦佥宪十绝·其八
作者：刘鹗
朝代：元

更无钱可叹空囊，杜老何从籴太仓？共说羊城饶贮蓄，山中尚有禹馀粮。
寄士彦佥宪十绝·其六
作者：刘鹗
朝代：元

自别京华意惘然，浮云过眼十三年。白头太守成何事？又促乘骢瘴海边。
寄士彦佥宪十绝·其十
作者：刘鹗
朝代：元

萧萧木叶落穷冬，倦客翛然况味同。珍重孤根如铁石，少须明日又东风。
寄士彦佥宪十绝·其四
作者：刘鹗
朝代：元

情好虽亲音问疏，秋来眠食近何如？因风敢致平安问，谩折梅花当寄书。
寄士彦监宪
作者：刘鹗
朝代：元

半载韶雄厌滞留，雨添新水送行舟。何因不动南来兴？所愿聊分北顾忧。贾谊感时书溅泪，孔明经国笔为筹。使君倘采强边策，春满关南十五州。
寄弟肖庭二首
作者：刘鹗
朝代：元

亲丧尚土浅，游子怀帝乡。每逢时节临，重我涕泗滂。有弟幸可托，惟兄实无良。中谋卜葬地，未审君否臧？我言兹山佳，气聚风斯藏。山川重盘礴，形势森开张。翻翻龙蛇集，蔚蔚鸾凤翔。东西极完密，前后分低昂。明堂可万马，怀抱包洪荒。纵未增福庆，亦可免祸殃。似堪妥亲灵，此外俱荒唐。进取贵果决，筑舍讥道傍。尧时只一夔，竟克成大章。缅怀父母恩，罔极齐圆方。愿言罄所积，早得归山冈。惟君当送终，而我遂显扬。出处各尽道，庶可纾恐惶。两年几寄书，报章杳茫茫。北风重寄此，握笔情感伤。蟋蟀鸣我宇，流月照我帷。我岂铁石心？宁能不怀归？种茶南山园，秋雨苗应肥。不审木子树，旱暵今稠稀。惟应所树棘，岁久还成篱。中烦种橘枳，及时好为之。此事倘未遂，今岁勿更迟。常嗟树如此，急景风飘吹。不比王母桃，动作千岁期。庶几菟裘成，晚岁相娱嬉。连床遂所愿，听雨忘心悲。君看京城中，缁尘化人衣。百计虑已熟，食力无瑕疵。我言甚迂阔，君亦当三思。更烦语儿妷，著意过庭诗。
寄弟肖庭二首·其一
作者：刘鹗
朝代：元

亲丧尚土浅，游子怀帝乡。每逢时节临，重我涕泗滂。有弟幸可托，惟兄实无良。中谋卜葬地，未审君否臧？我言兹山佳，气聚风斯藏。山川重盘礴，形势森开张。翻翻龙蛇集，蔚蔚鸾凤翔。东西极完密，前后分低昂。明堂可万马，怀抱包洪荒。纵未增福庆，亦可免祸殃。似堪妥亲灵，此外俱荒唐。进取贵果决，筑舍讥道傍。尧时只一夔，竟克成大章。缅怀父母恩，罔极齐圆方。愿言罄所积，早得归山冈。惟君当送终，而我遂显扬。出处各尽道，庶可纾恐惶。两年几寄书，报章杳茫茫。北风重寄此，握笔情感伤。
寄弟肖庭二首·其二
作者：刘鹗
朝代：元
体裁：古风

蟋蟀鸣我宇，流月照我帷。我岂铁石心，宁能不怀归？种茶南山园，秋雨苗应肥。不审木子树，旱暵今稠稀。惟应所树棘，岁久还成篱。中烦种橘枳，及时好为之。此事倘未遂，今岁勿更迟。常嗟树如此，急景风飘吹。不比王母桃，动作千岁期。庶几菟裘成，晚岁相娱嬉。连床遂所愿，听雨忘心悲。君看京城中，缁尘化人衣。百计虑已熟，食力无瑕疵。我言甚迂阔，君亦当三思。更烦语儿妷，著意过庭诗。
寄弟肖庭二首·其二
作者：刘鹗
朝代：元

蟋蟀鸣我宇，流月照我帷。我岂铁石心？宁能不怀归？种茶南山园，秋雨苗应肥。不审木子树，旱暵今稠稀。惟应所树棘，岁久还成篱。中烦种橘枳，及时好为之。此事倘未遂，今岁勿更迟。常嗟树如此，急景风飘吹。不比王母桃，动作千岁期。庶几菟裘成，晚岁相娱嬉。连床遂所愿，听雨忘心悲。君看京城中，缁尘化人衣。百计虑已熟，食力无瑕疵。我言甚迂阔，君亦当三思。更烦语儿妷，著意过庭诗。
寄旧友张汉杰二首
作者：刘鹗
朝代：元

几度思君欲白头，凄然常隐去年秋。此心恨杀中澪水，不向栖霞楼畔流。双凤堂前日往来，东坡池上几徘徊？遥知尊酒相逢处，风雨凄凉半是苔。
寄旧友张汉杰二首·其一
作者：刘鹗
朝代：元

几度思君欲白头，凄然常隐去年秋。此心恨杀中澪水，不向栖霞楼畔流。
寄旧友张汉杰二首·其二
作者：刘鹗
朝代：元

双凤堂前日往来，东坡池上几徘徊？遥知尊酒相逢处，风雨凄凉半是苔。
寄监宪
作者：刘鹗
朝代：元

乱鸦忽收声，群鹊逐我屋。俄传报捷来，渠魁已就戮。生民久涂炭，郡邑久陵谷。道路少人行，冤鬼白昼哭。抚时乱已极，在理往必复。桓桓邝将军，骁勇时所独。将军固可嘉，主宪多盛福。上天既悔祸，盗贼亦厌乱。何况天下心，乱极重思汉。五羊号雄藩，地列江右半。鱼盐足富利，戎马素强悍。宪君居是间，九载屡克叛。运筹多玄机，临事有成算。声名达宸聪，美誉流汗漫。西江望旌旗，如望雨济旱。政宜挥千金，谈笑遣黥灌。乘机捣豫章，克复在夕旦。笑提叛臣头，庾岭作京观。千秋万古间，留得路人看。勋业垂无穷，人生如露电。
寄蒙君礼元帅
作者：刘鹗
朝代：元

俄惊飞鸟度辕门，杀气平将贼砦吞。社稷人民俱政要，豺狼蛇虎总消魂。军心一若背水阵，粮饷多于五丈原。俘馘凯还应有日，奇勋泚笔为君论。
寄蒙君礼元帅，并书蒙泉二大字以贻之
作者：刘鹗
朝代：元

清泉出深山，初若甚蒙昧。昼夜不住流，日积渐充大。滔滔忽成川，滚滚直到海。非比沟浍盈，其涸可立待。一朝随苍龙，化作霖雨霈。万物俱沾濡，初不分内外。赋诗重期君，奇勋著昭代。
寄雄州太守谭元凯
作者：刘鹗
朝代：元

幸际风云会，青云纵靶初。山川融间气，父子并司徒。勋业千年在，金珠过眼虚。期君师卜式，庶可遂良图。
寄雄州监郡
作者：刘鹗
朝代：元

既往那容咎，方来尚可追。好将功折过，直以勇忘私。董卓诚堪鄙，张巡岂是痴？凭君当静夜，仰屋试深思。
寄黄州旧友四首
作者：刘鹗
朝代：元

后会未有期，岂意岁云变？不知百年间，正复能几见？江湖北风多，水阔雁无便。此心剧悠悠，庭树空倚遍。客来为余言，眠食两无恙。殊乡吉语传，慰我心怏怏。我峨栖霞楼，仙人在其上。甚欲往从之，烟水互莽苍。旧书不忍读，读之耿怀悲。君子不共赏，远在天一涯。喜闻甘棠阴，雨馀绿差差。冰玉晚自守，素志正相期。雪霰日已集，感此寒夜长。浮云翳白日，杀气时飞扬。落叶鸣声悲，游子思故乡。去住不自料，白云杳茫茫。
寄黄州旧友四首·其一
作者：刘鹗
朝代：元

后会未有期，岂意岁云变？不知百年间，正复能几见？江湖北风多，水阔雁无便。此心剧悠悠，庭树空倚遍。
寄黄州旧友四首·其三
作者：刘鹗
朝代：元

旧书不忍读，读之耿怀悲。君子不共赏，远在天一涯。喜闻甘棠阴，雨馀绿差差。冰玉晚自守，素志正相期。
寄黄州旧友四首·其二
作者：刘鹗
朝代：元

客来为余言，眠食两无恙。殊乡吉语传，慰我心怏怏。我峨栖霞楼，仙人在其上。甚欲往从之，烟水互莽苍。
寄黄州旧友四首·其四
作者：刘鹗
朝代：元

雪霰日已集，感此寒夜长。浮云翳白日，杀气时飞扬。落叶鸣声悲，游子思故乡。去住不自料，白云杳茫茫。
寿安山
作者：刘鹗
朝代：元

汉皇遗寺在人间，长使忠臣带泪看。六曲楼台殊壮丽，九天风露愈高寒。乘舆血污黄金辇，圆殿苔生碧玉阑。利益福田真浪语，当年共想寿而安。
射虎
作者：刘鹗
朝代：元

弓强矢劲马初肥，猎得南山白额归。势力顿穷甘就戮，爪牙虽具果何为？深山百兽应无恐，绝壑幽狐莫假威。笑取髑髅横作枕，壮哉殊足快当时。
居庸关
作者：刘鹗
朝代：元

形势自雄壮，古来番汉分。千年有今日，四海喜同云。木落楼台出，山深鸡犬闻。危阑閒立马，壮气扫千军。
山中即事
作者：刘鹗
朝代：元
体裁：古风

雾罢海日高，衣襟尚馀湿。高秋煖如春，鸣禽忽相及。草木罕黄落，寒虫不成蛰。时于极热中，颇觉凉思集。于此苟不察，居然即成疾。游子思故乡，虚名空羁絷。气候何纷纷，朝夕常岌岌。何如下泽车，饱饭老乡邑。
山中即事
作者：刘鹗
朝代：元

雾罢海日高，衣襟尚馀湿。高秋煖如春，鸣禽忽相及。草木罕黄落，寒虫不成蛰。时于极热中，颇觉凉思集。于此苟不察，居然即成疾。游子思故乡，虚名空羁絷。气候何纷纷，朝夕常岌岌。何如下泽车？饱饭老乡邑。
岁晚书怀
作者：刘鹗
朝代：元

一官岁晚尚驱驰，骨肉遥应怨别离。衰世功名何足贵？暮年风节正须持。凌人劫运今还盛，报国忠心老未衰。奏凯还家归路好，綵幡春胜簇前旗。
岁除，水仙、梅、菊盛开，与鹏飞照磨饮于花间，赋之
作者：刘鹗
朝代：元

转眼惊看节序新，水仙梅菊喜相亲。时穷幸有花堪友，道在尤多客可人。清意纷纷凉似水，孤标郁郁更无尘。明朝又道春来到，岁晏谁云此老贫？
岭南即事
作者：刘鹗
朝代：元

昨朝炎风今日雨，今日浓云昨朝暑。阴晴寒暑片时间，到此令人信难处。矧今世事多舛讹，晴日常少阴常多。随宜料理强排遣，天运若此将如何？
广寒殿，在万岁山上。山在水中，高数十丈。怪石古木，蔚然如天成。殿在山两傍，稍下，复建两亭，正当山半。又有殿萦然竹石间，山下积石为门。门前有桥，桥有石阑如玉。前有石台，上建圆殿，缭以黑粉墙，如太湖石状。台东西皆板桥，桥东接皇城，西接兴圣宫。水光云影，恍惚天上。喜而遂赋二首
作者：刘鹗
朝代：元

万岁之山天半青，广寒宫殿倚空晴。云生桧柏岩峦暝，日射蒲荷海水明。白玉阑深仙仗隐，绿杨桥锁小舟横。人间天上神飞越，恍惚霓裳第一声。怪石疏林远艮岑，经营已近百年今。楼台白日神仙集，雨露青春草木深。游豫无忘前圣度，登临还忆上皇心。广推此乐同天下，四海讴歌岁旱霖。
广寒殿，在万岁山上。山在水中，高数十丈。怪石古木，蔚然如天成。殿在山两傍，稍下，复建两亭，正当山半。又有殿萦然竹石间，山下积石为门。门前有桥，桥有石阑如玉。前有石台，上建圆殿，缭以黑粉墙，如太湖石状。台东西皆板桥，桥东接皇城，西接兴圣宫。水光云影，恍惚天上。喜而遂赋二首·其一
作者：刘鹗
朝代：元

万岁之山天半青，广寒宫殿倚空晴。云生桧柏岩峦暝，日射蒲荷海水明。白玉阑深仙仗隐，绿杨桥锁小舟横。人间天上神飞越，恍惚霓裳第一声。
广寒殿，在万岁山上。山在水中，高数十丈。怪石古木，蔚然如天成。殿在山两傍，稍下，复建两亭，正当山半。又有殿萦然竹石间，山下积石为门。门前有桥，桥有石阑如玉。前有石台，上建圆殿，缭以黑粉墙，如太湖石状。台东西皆板桥，桥东接皇城，西接兴圣宫。水光云影，恍惚天上。喜而遂赋二首·其二
作者：刘鹗
朝代：元

怪石疏林远艮岑，经营已近百年今。楼台白日神仙集，雨露青春草木深。游豫无忘前圣度，登临还忆上皇心。广推此乐同天下，四海讴歌岁旱霖。
度狼山
作者：刘鹗
朝代：元

狼山出高迥，风急过如箭。凄凄挟沙砾，点点尘吹面。我马却复前，努力与风战。寒日淡如月，湿雨满郊甸。皮裘半为冰，稍觉身体颤。前村有人家，酒熟亦堪荐。关河老涉历，霜雪饱谙练。文夫政如此，何必怀破砚？
归来乎
作者：刘鹗
朝代：元

归来乎，既不能如田千秋，一言悟主生封侯。又不能如主父偃，奏书直上黄金殿。君臣千载遇合难，饭牛长夜何漫漫。胡为久客众公间，进退俯仰多腼颜。归来乎，孟尝君，不可作，平原君，骨亦枯。买丝欲绣空模糊，迩来卿相不好儒，客且无履安得珠。虽云二子未尽道，尚能与客相倾倒。白玉楼空燕不飞，黄金台圮生秋草。归来乎，京师不可以久留，岁晚霜雪侵貂裘。山中风月如清流，醉馀菊花簪满头。千秋奚足顾，主父焉能俦？归来乎，先人有书今尚存，青灯夜雨当细论。孰云落落苦难合，有志可致乎青云。他年岁君在癸酉，看花烂醉琼林酒。
彭泽
作者：刘鹗
朝代：元

江汉朝宗第一门，擎天老树碧璘珣。乾坤设此宁无意？鬼物因之遂有神。一曲湖山知几劫？千年风致属何人？渊明老矣遗祠在，他日归来愿卜邻。
感怀三首
作者：刘鹗
朝代：元

丧乱八九年，乾坤日流血。人心久不古，伦义悉磨灭。豺虎在城市，生民半鱼鳖。张弓不得射，令我重鸣咽。欲付之忘言，宁无愧司臬？醉者常百千，醒者才一二。苟或不自持，醒者亦复醉。诸君愿正大，政好持善类。庶几纲目张，或可起憔悴。政事如修明，盗贼亦人尔。无令贾长沙，痛哭至流泪。丧乱靡有定，天下无全材。苟不事淫酗，辄复多疑猜。徒知尚权势，不恤治体乖。生民化盗贼，田里多蒿莱。狂澜亦既倒，纵挽不可回。愿忍贾生泪，且进渊明杯。
感怀三首·其一
作者：刘鹗
朝代：元

丧乱八九年，乾坤日流血。人心久不古，伦义悉磨灭。豺虎在城市，生民半鱼鳖。张弓不得射，令我重鸣咽。欲付之忘言，宁无愧司臬？
感怀三首·其三
作者：刘鹗
朝代：元

丧乱靡有定，天下无全材。苟不事淫酗，辄复多疑猜。徒知尚权势，不恤治体乖。生民化盗贼，田里多蒿莱。狂澜亦既倒，纵挽不可回。愿忍贾生泪，且进渊明杯。
感怀三首·其二
作者：刘鹗
朝代：元

醉者常百千，醒者才一二。苟或不自持，醒者亦复醉。诸君愿正大，政好持善类。庶几纲目张，或可起憔悴。政事如修明，盗贼亦人尔。无令贾长沙，痛哭至流泪。
感时
作者：刘鹗
朝代：元
体裁：古风

世变日已深，人心不如古。狐狸向人号，鳅鳝为谁舞？承恩喜则人，怫意怒还虎。白日当交衢，杀人莫知禦。官府不敢问，曲意尽摩抚。生者半逃移，死者空尘土。礼法徒有名，生民已无主。矧今居官人，冰炭生肺腑。中心为私室，藉口誇公举。何意慕蔺廉，当面成汉楚。事功无由成，丧乱遽如雨。上天亦何怒，生民亦何苦？红日将西沈，悲歌望伊吕。
感时
作者：刘鹗
朝代：元

世变日已深，人心不如古。狐狸向人号，鳅鳝为谁舞？承恩喜则人，怫意怒还虎。白日当交衢，杀人莫知禦。官府不敢问，曲意尽摩抚。生者半逃移，死者空尘土。礼法徒有名，生民已无主。矧今居官人，冰炭生肺腑。中心为私室，藉口誇公举。何意慕蔺廉，当面成汉楚。事功无由成，丧乱遽如雨。上天亦何怒？生民亦何苦？红日将西沈，悲歌望伊吕。
戏题婴儿图
作者：刘鹗
朝代：元

大儿初脱怀，小儿犹恋乳。凯风棘成薪，母氏亦良苦。人生襁褓中，焉识母如此？兹图用情深，人应尽为子。
报获寇首
作者：刘鹗
朝代：元

方建优升议，旋收斩馘功。老夫殊矍铄，诸将尽英雄。麾下人如虎，行间马似龙。渠魁今就戮，邻寇势应穷。
拟古七首
作者：刘鹗
朝代：元

万顷日二升，千间夜六尺。所用能几何？何苦悴心力。牙筹与鞭算，役役夜继日。百年俱苍苔，徒资后人惜。疏食以当肉，缓步以当车。兹言深服膺，既稳仍且腴。鄙哉弹铗君，惓惓志鱼舆。古人甚能言，适与吾心如。是心亦犹人，我岂悲富贵？极知得有命，常恐坠不义。才薄未易称，去来矧难系。何如田南山？食力差少愧。东邻有处女，灼灼桃李神。娉婷不肯嫁，爱此天地身。惟恐失所托，悔恨难自陈。踟蹰悄无言，日照空闺春。荆山一片玉，秀气钟鸿濛。幽晖不自衒，老雨苍苔封。纷纷他山石，举世多拙工。卞和今岂无？至宝宁终穷？京城海子上，有僧持双铃。诵经二十载，寒暑白发生。辛勤积涓埃，佛阁开明荧。吾心若更苦，天地何冥冥。沟断跻牺樽，骐骥困盐车。时乎将奈何！今古谁贤愚？北风号枯梢，落日明寒芜。未遇非所惜，但恐流年徂。
拟古七首·其一
作者：刘鹗
朝代：元
体裁：古风

万顷日二升，千间夜六尺。所用能几何，何苦悴心力。牙筹与鞭算，役役夜继日。百年俱苍苔，徒资后人惜。
拟古七首·其一
作者：刘鹗
朝代：元

万顷日二升，千间夜六尺。所用能几何？何苦悴心力。牙筹与鞭算，役役夜继日。百年俱苍苔，徒资后人惜。
拟古七首·其七
作者：刘鹗
朝代：元

沟断跻牺樽，骐骥困盐车。时乎将奈何！今古谁贤愚？北风号枯梢，落日明寒芜。未遇非所惜，但恐流年徂。
拟古七首·其七
作者：刘鹗
朝代：元
体裁：古风

沟断跻牺樽，骐骥困盐车。时乎将奈何，今古谁贤愚？北风号枯梢，落日明寒芜。未遇非所惜，但恐流年徂。
拟古七首·其三
作者：刘鹗
朝代：元
体裁：古风

是心亦犹人，我岂悲富贵？极知得有命，常恐坠不义。才薄未易称，去来矧难系。何如田南山，食力差少愧。
拟古七首·其三
作者：刘鹗
朝代：元

是心亦犹人，我岂悲富贵？极知得有命，常恐坠不义。才薄未易称，去来矧难系。何如田南山？食力差少愧。
拟古七首·其二
作者：刘鹗
朝代：元

疏食以当肉，缓步以当车。兹言深服膺，既稳仍且腴。鄙哉弹铗君，惓惓志鱼舆。古人甚能言，适与吾心如。
拟古七首·其五
作者：刘鹗
朝代：元
体裁：古风

荆山一片玉，秀气钟鸿濛。幽晖不自衒，老雨苍苔封。纷纷他山石，举世多拙工。卞和今岂无，至宝宁终穷？
拟古七首·其五
作者：刘鹗
朝代：元

荆山一片玉，秀气钟鸿濛。幽晖不自衒，老雨苍苔封。纷纷他山石，举世多拙工。卞和今岂无？至宝宁终穷？
拟古七首·其六
作者：刘鹗
朝代：元

京城海子上，有僧持双铃。诵经二十载，寒暑白发生。辛勤积涓埃，佛阁开明荧。吾心若更苦，天地何冥冥。
拟古七首·其四
作者：刘鹗
朝代：元

东邻有处女，灼灼桃李神。娉婷不肯嫁，爱此天地身。惟恐失所托，悔恨难自陈。踟蹰悄无言，日照空闺春。
挽刘原耕并刘母黄氏宜人
作者：刘鹗
朝代：元

令子携书赋宦游，胸中初不著离忧。懒看綵服争春色，喜见梅花寄陇头。高冢松楸残照雨，平原禾黍旧时秋。贮书淑子无遗憾，细读丰碑识故侯。
挽刘原耕并刘母黄氏宜人
作者：刘鹗
朝代：元

我母忝同姓，为儿犹弟兄。亲方悲夭折，母独喜恩荣。紫诰金花烂，斑衣鹤发明。暮年三釜养，重我泪如倾。
新春记实二首
作者：刘鹗
朝代：元

新春和气颇薰蒸，共说今年可太平。满眼干戈谁击贼？绕街箫鼓强题灯。常悲尘世阴晴半，须信人生苦乐并。老去不为儿女态，引杯看剑起呼鹰。忧国烦心苦郁蒸，眼中万事况难平。开怀且共新丰酒，乱眼犹疑太乙灯。岁晏孤踪犹岭海，夜阑清梦刷幽并。柳林记得朝元罢，曾侍銮舆学臂鹰。
新春记实二首·其一
作者：刘鹗
朝代：元

新春和气颇薰蒸，共说今年可太平。满眼干戈谁击贼？绕街箫鼓强题灯。常悲尘世阴晴半，须信人生苦乐并。老去不为儿女态，引杯看剑起呼鹰。
新春记实二首·其二
作者：刘鹗
朝代：元

忧国烦心苦郁蒸，眼中万事况难平。开怀且共新丰酒，乱眼犹疑太乙灯。岁晏孤踪犹岭海，夜阑清梦刷幽并。柳林记得朝元罢，曾侍銮舆学臂鹰。
早发湴湖，驿行康铜铺
作者：刘鹗
朝代：元

小雨不滑道，好风吹我衣。畏途得清凉，实亦天念之。念之匪有他，七十方督师。上忧国步艰，下悯生民疲。区区当努力，早见平淮碑。
早发阳城，疾赴军垒，风雪失路，因记其苦二首
作者：刘鹗
朝代：元

虚名不直死，何事苦纷纷。旷野惟空垒，长途只断云。日斜心更恐，风急耳多闻。未用轻衰飒，狂歌一张军。生死不须念，羸骖当疾驱。悔来无及事，到此欲何如？有友堪同命，无人可寄书。忽看毡帐近，魂魄暂时苏。
早发阳城，疾赴军垒，风雪失路，因记其苦二首·其一
作者：刘鹗
朝代：元
体裁：五言律诗

虚名不直死，何事苦纷纷。旷野惟空垒，长途只断云。日斜心更恐，风急耳多闻。未用轻衰飒，狂歌一张军。
早发阳城，疾赴军垒，风雪失路，因记其苦二首·其二
作者：刘鹗
朝代：元

生死不须念，羸骖当疾驱。悔来无及事，到此欲何如？有友堪同命，无人可寄书。忽看毡帐近，魂魄暂时苏。
明日，鹏飞照磨赐和，再用前韵二首
作者：刘鹗
朝代：元

自怜老去情怀别，笑拾花钿不复曾。良夜好天千载意，光风霁月四时灯。暂辞江表烟尘海，偶上人间傀儡棚。一片忠君心似血，鬓边白发迩来增。讨贼七年殊费力，致多如此旧何曾！幸无惊犬去吠月，赢得閒钱来买灯。正好从容花海会，莫教零落翠云棚。儿童笑指游人醉，共说新来酒价增。
明日，鹏飞照磨赐和，再用前韵二首·其一
作者：刘鹗
朝代：元

自怜老去情怀别，笑拾花钿不复曾。良夜好天千载意，光风霁月四时灯。暂辞江表烟尘海，偶上人间傀儡棚。一片忠君心似血，鬓边白发迩来增。
明日，鹏飞照磨赐和，再用前韵二首·其二
作者：刘鹗
朝代：元

讨贼七年殊费力，致多如此旧何曾！幸无惊犬去吠月，赢得閒钱来买灯。正好从容花海会，莫教零落翠云棚。儿童笑指游人醉，共说新来酒价增。
晓起
作者：刘鹗
朝代：元

休官彭泽真忘世，捧檄庐江喜为亲。荐福自缘渠薄命，筑台敢谓世无人？但明一艺俱登仕，独拥群书不疗贫。竽瑟相违每如此，且须珍重百年身。
暇日有怀士彦四首
作者：刘鹗
朝代：元

诚心公道宜开布，愚妇愚夫更有知。遇事当从彝理听，操心应比孽臣危。海翁易虑鸥飞去，卢老忘机虎卧随。共说此君曾学道，是中滋味愿深思。提携宝剑斩长蛟，独运神机不惮劳。快睹中天悬日月，徐看沧海息波涛。剧谈英武今谁敌？若论猷为昔更高。老我惟当相羽翼，太平和气要薰陶。沟壑崎岖徒自苦，每寻正学究天人。狼贪虎暴从渠斗，月窟天根自有春。平昔操修惟至善，此来受用是清贫。是非黑白吾宁辨？愿振台纲洗瘴尘。老病君王不见疏，鞠躬尽瘁意何如？清晨上马了公事，静夜张灯课子书。气直干霄山岳动，精诚贯日鬼神徂。请看南海韩夫子，援笔为文徙鳄鱼。
暇日有怀士彦四首·其一
作者：刘鹗
朝代：元

诚心公道宜开布，愚妇愚夫更有知。遇事当从彝理听，操心应比孽臣危。海翁易虑鸥飞去，卢老忘机虎卧随。共说此君曾学道，是中滋味愿深思。
暇日有怀士彦四首·其三
作者：刘鹗
朝代：元

沟壑崎岖徒自苦，每寻正学究天人。狼贪虎暴从渠斗，月窟天根自有春。平昔操修惟至善，此来受用是清贫。是非黑白吾宁辨？愿振台纲洗瘴尘。
暇日有怀士彦四首·其二
作者：刘鹗
朝代：元

提携宝剑斩长蛟，独运神机不惮劳。快睹中天悬日月，徐看沧海息波涛。剧谈英武今谁敌？若论猷为昔更高。老我惟当相羽翼，太平和气要薰陶。
暇日有怀士彦四首·其四
作者：刘鹗
朝代：元

老病君王不见疏，鞠躬尽瘁意何如？清晨上马了公事，静夜张灯课子书。气直干霄山岳动，精诚贯日鬼神徂。请看南海韩夫子，援笔为文徙鳄鱼。
曾惟吉乃祖岩山先生三告身
作者：刘鹗
朝代：元

起家在宋当淳祐，文武兼资早致身。翠竹苍梧家学远，回鸾翥凤诰词频。桑田沧海人何在？锦轴牙签墨尚新。睹物使人双泪堕，痛怜封诰总成尘。
曾惟吉所藏杨宗瑞赠其师张仲儒卷
作者：刘鹗
朝代：元

诸老风流尽，遗经孰与论？携持文墨在，隐约父师存。世远情何极！人亡道愈尊。感君多古意，珍重付诸孙。
月夜
作者：刘鹗
朝代：元

中宵月娟娟，睡起得孤快。树影在流水，天地有真态。洒然心镜空，如或饮沆瀣。妙趣苟得之，著意成蒂芥。
月夜思家
作者：刘鹗
朝代：元

清夜思家立，中庭片月流。惟忧故园菊，还似昔年秋。为口长怜雁，知机独愧鸥。明年二三月，烟水五湖舟。
有怀蒙泉都帅二首
作者：刘鹗
朝代：元

讨贼提兵垂十稔，老成练达亦吾师。竖儒几败乃公事，男子要为天下奇。公瑾孤军鏖赤壁，谢玄劲气破淮肥。从渠百万终为贼，要取梅关却赋归。卜式助边常百万，如斯乃可济时艰。传家自有遗经笥，报国无忘拜将坛。满眼黄金轻似土，他年清节重如山。广东未必真忘我，但有官鹾定拨还。
有怀蒙泉都帅二首·其一
作者：刘鹗
朝代：元

讨贼提兵垂十稔，老成练达亦吾师。竖儒几败乃公事，男子要为天下奇。公瑾孤军鏖赤壁，谢玄劲气破淮肥。从渠百万终为贼，要取梅关却赋归。
有怀蒙泉都帅二首·其二
作者：刘鹗
朝代：元

卜式助边常百万，如斯乃可济时艰。传家自有遗经笥，报国无忘拜将坛。满眼黄金轻似土，他年清节重如山。广东未必真忘我，但有官鹾定拨还。
木槎径
作者：刘鹗
朝代：元
体裁：古风

我行木槎径，树木高蔽天。径幽欲无路，树老不记年。盛夏霜霰集，白昼雷雨悬。头碍卑树枝，足踏深涧泉。仰看咫尺间，半日不得前。方兹汗如雨，陡觉风凄然。行人谬调摄，疾病相缠绵。况苦乏药物，病亦何由痊？古人号瘴乡，于以待贬迁。予生果何为，自愧亦自怜。一官号持斧，从者多控弦。精神复矍铄，手足多胝胼。据鞍气愈壮，报国心愈坚。愿言早平寇，归泛胥江船。
木槎径
作者：刘鹗
朝代：元

我行木槎径，树木高蔽天。径幽欲无路，树老不记年。盛夏霜霰集，白昼雷雨悬。头碍卑树枝，足踏深涧泉。仰看咫尺间，半日不得前。方兹汗如雨，陡觉风凄然。行人谬调摄，疾病相缠绵。况苦乏药物，病亦何由痊？古人号瘴乡，于以待贬迁。予生果何为？自愧亦自怜。一官号持斧，从者多控弦。精神复矍铄，手足多胝胼。据鞍气愈壮，报国心愈坚。愿言早平寇，归泛胥江船。
来诗
作者：刘鹗
朝代：元

暖云扶绿上林柯，春去春来可奈何！远道尘泥行客少，故园风雨落花多。撷兰溪上心非隐，种柳庄前足怕过。尚意玉堂青眼旧，肯嫌俗驾忤烟萝？
来诗
作者：刘鹗
朝代：元

毡寒绂冷宋天禧，十世中间几盛衰？青紫每由稽古力，公侯端有复初时。不能拔俗惭痴叔，足以光前赖阿宜。见说除书新入手，锦还何日慰吾思？
杨花
作者：刘鹗
朝代：元

如雪纷纷不自持，殷勤长藉好风吹。莫欺此日飘零甚，犹有为萍变化时。
枕上偶成
作者：刘鹗
朝代：元

常思为国致升平，每事参差谩有情。天魔未除难学道，国粮不足莫论兵。痛怜劫运如长夜，起视明星近五更。待得朝廷消息好，笑携儿子赋归耕。
枕上偶成
作者：刘鹗
朝代：元
体裁：古风

欹枕闻晨鸡，似觉微阳动。吹灯起静坐，聊得醒醉梦。神仙似可学，惟在制铅汞。精神一相交，龙虎自迎送。周流如转轮，迅捷等飞鞚。或疑云雾蒸，又若春泉涌。舌本甜如饴，远过甘露瓮。天根与月窟，春意满空洞。始信中庸书，中实多妙用。蹇余迫衰暮，王事何倥偬！有息当自调，有心苦未统。归理蓝田云，相期玉堪种。留侯惜已远，此约谁与共？何年揖浮丘，丹霄驾飞凤。
枕上偶成
作者：刘鹗
朝代：元

欹枕闻晨鸡，似觉微阳动。吹灯起静坐，聊得醒醉梦。神仙似可学，惟在制铅汞。精神一相交，龙虎自迎送。周流如转轮，迅捷等飞鞚。或疑云雾蒸，又若春泉涌。舌本甜如饴，远过甘露瓮。天根与月窟，春意满空洞。始信中庸书，中实多妙用。蹇余迫衰暮，王事何倥偬！有息当自调，有心苦未统。归理蓝田云，相期玉堪种。留侯惜已远，此约谁与共？何年揖浮丘？丹霄驾飞凤。
栽松
作者：刘鹗
朝代：元

分司无事日徘徊，移得新松手自栽。直干行看龙天矫，清阴留待鹤归来。冰霜此日存高节，廊庙他年获大材。寄语樵夫休剪伐，要看百尺接天台。
梅信
作者：刘鹗
朝代：元

破雪争春喜夺魁，好音到我亦悠哉！孤山久渴诗人想，庾岭初逢驿使来。风细暗传香迤逦，月明难觅影徘徊。来朝著意勤寻问，只在前村野水隈。
次友人韵
作者：刘鹗
朝代：元

饮罢骑驴出凤城，拜郊台下赏新晴。一春苦雪花多死，十日南风草尽生。高冢累累牵远恨，流觞落落负幽情。归来却忆家山好，红绿参差坐听莺。
次梅南刘先生韵
作者：刘鹗
朝代：元

江梅苦难滋，草木偏易长。美人不可期，有约辄屡爽。惟君砺操行，如蚓食槁壤。十年不相逢，令我劳远想。畴昔夜梦君，拄杖时敲门。梦觉即买丝，直将绣平原。沧桑万变馀，俄然睹孤根。重以契阔久，颇觉颜色温。剧谈到时事，剀切多危言。猗欤忠节邦，惊见善类蕃。今秋风雨多，江水何翻翻！风浪日夕涌，清者亦复浑。惟馀江边梅，高标至今存。
次舍侄尊谦韵三首
作者：刘鹗
朝代：元

灯吐幽花岂我欺，客来惊见墨离离。平安有字诚堪喜，漂泊无家不自知。此日禁花和露看，何时野鹤与云随？每怀竹下相从乐，煮茗谈诗事事宜。仕路莫踰科举捷，生涯赖有父书存。极知世事宜酬应，但得工夫更讨论。一旦风云滋笔力，九天雨露沛君恩。归来了却为儿愿，碑刻封题记某坟。离别经年岂不思，山林钟鼎苦何宜？喜闻门户能如昔，敢意田园近稍滋。浮世于人多薄恶，同心为汝好扶持。蕃生书子犹烦教，他日成家未可知。
次舍侄尊谦韵三首·其一
作者：刘鹗
朝代：元

灯吐幽花岂我欺，客来惊见墨离离。平安有字诚堪喜，漂泊无家不自知。此日禁花和露看，何时野鹤与云随？每怀竹下相从乐，煮茗谈诗事事宜。
次舍侄尊谦韵三首·其三
作者：刘鹗
朝代：元

离别经年岂不思，山林钟鼎苦何宜？喜闻门户能如昔，敢意田园近稍滋。浮世于人多薄恶，同心为汝好扶持。蕃生书子犹烦教，他日成家未可知。
次舍侄尊谦韵三首·其二
作者：刘鹗
朝代：元

仕路莫踰科举捷，生涯赖有父书存。极知世事宜酬应，但得工夫更讨论。一旦风云滋笔力，九天雨露沛君恩。归来了却为儿愿，碑刻封题记某坟。
次舍弟此心韵
作者：刘鹗
朝代：元

猎猎尘沙吹晓风，无端马滑更霜浓。可怜鬓雪千茎白，才睹宫云一朵红。平昔亢宗徒有志，此行报国似无功。弟兄何限相思意，回首长安落日中。
次韵
作者：刘鹗
朝代：元

将军号令凛寒冰，鸡犬村村夜不惊。弓劲始知双臂健，贼多翻觉此身轻。兵戈劫运临关尽，烽火妖氛到海清。笑取虎符归故里，兹行殊不负平生。
次韵
作者：刘鹗
朝代：元

懒能策蹇诣时官，且唤青山共倚阑。春到谩寻花作友，客来须借酒为欢。山中泉石论交易，天上风云入梦难。奉母读书今有日，却从北斗望长安。
次韵
作者：刘鹗
朝代：元

有客惭毛遂，何人荐马周？霜枮铜雀砚，风冷木绵裘。徐孺无悬榻，元龙不筑楼。好将閒岁月，乘兴觅糟丘。
次韵
作者：刘鹗
朝代：元

节序匆匆又落花，几回沧海叹乘槎？不闻庭竹来鸣凤，祇见宫槐噪晚鸦。老去可怜心转赤，悲来那觉鬓生华？明当拂袖江南好，山雨晴时笋正芽。
次韵家西隐叔见寄
作者：刘鹗
朝代：元

前人硕德集隆禧，二百馀年运未衰。薄劣何堪文学掾？登庸幸际圣明时。蹇驴破帽随缘好，淡饭黄齑到处宜。三读来诗殊有感，贻名善恶敢忘思？
次颜子中都事韵
作者：刘鹗
朝代：元

犹当相与守危关，自古忠臣铁作肝。非敢偷生忘故友，且须忍死报平安。干戈荏苒情何极？礼乐隆平运未残。揽辔澄清当努力，诚心北望思漫漫。
水仙花二首
作者：刘鹗
朝代：元

水府群仙别一家，清标为洗世铅华。霜根种种八九月，独干亭亭四五花。素质自堪齐玉雪，冰肌那肯混烟霞？他时明月瑶台下，一笑相逢更绝佳。凌波仙子太轻盈，钟得扶舆气质清。太史谬称矾是弟，花神应许我为兄。翠葩不逐春风转，玉骨惟随夜月明。置向席间看不厌，哦诗同订岁寒盟。
水仙花二首·其一
作者：刘鹗
朝代：元

水府群仙别一家，清标为洗世铅华。霜根种种八九月，独干亭亭四五花。素质自堪齐玉雪，冰肌那肯混烟霞？他时明月瑶台下，一笑相逢更绝佳。
水仙花二首·其二
作者：刘鹗
朝代：元

凌波仙子太轻盈，钟得扶舆气质清。太史谬称矾是弟，花神应许我为兄。翠葩不逐春风转，玉骨惟随夜月明。置向席间看不厌，哦诗同订岁寒盟。
洪都人李仲俊至
作者：刘鹗
朝代：元

避人避世愁无奈，全节全身计未差。始信盛衰元有数，敢期漂泊老无家。鳣鲸失势滋蝼蚁，鸾凤韬光噪晚鸦。未必苍天终困我，春风骨肉故园花。
浮云道院诗二十二首，并引
作者：刘鹗
朝代：元

读书冀闻道，何必竞荣名？主宾辨内外，物我孰重轻？崎岖更尝馀，愈觉兹理明。浮云视富贵，悠然悟深情。青山五亩园，随意茅三间。竹树发佳趣，好鸟鸣关关。物情固自乐，聊得开我颜。长歌答天风，以永今夕閒。胸次寡尘虑，随寓皆可乐。孰云柴桑里？不似麒麟阁。雨馀草初生，风定花自落。荣辱今两忘，遗经在牛角。广誉薄文绣，美德贤膏梁。信道苟不笃，不几兹言狂。春风散天和，宇宙森众芳。盛德固莫及，千载遥相望。生人以御物，何事随物化？五色双目盲，昏昏旦为夜。高处忽眼新，令我重悲诧。为塞陷天流，云开见嵩华。留心强为善，万事当听天。天定还胜人，何须苦烦煎？原宪竟得贫，颜子不假年。在彼不我知，在我当勉旃。有客远方来，访我衡门下。岂无一樽酒？乐此芳时暇。好风吹晚花，绿醑粘盏斝。痛饮君莫辞，流水易衰谢。春来农事及，雨过田水满。呼童具犁锄，耕作趁春暖。但愿黍稷稔，客至得相款。此外复何求？读书识吾短。失之要本无，既得乃固有。但知贫为常，未知贱者丑。贫贱与得失，命矣果谁咎？万态森前陈，凝然袖吾手。舞雩咏春风，步履傍花柳。此景信可乐，胡为疾其首？陶然天壤间，万事皆我友。惟应瓮头春，不知今熟否？静夜坐百态，晓起俱不然。奈何不自悟，扰扰欲胜天。效颦冀见好，反以丑取捐。劳心苟无益，何如信吾缘？权门手可热，行路为低头。一朝沧桑翻，言之使人羞。伉俪不能庇，骨肉烂莫收。悠然茅屋间，老矣归山丘。田园儿女计，为虑靡不周。汲汲牛马走，辛苦悲白头。朱门有饿莩，白屋生公侯。是其禀气初，穷达非人谋。象箸与玉杯，其流至亡国。箪瓢陋巷间，千载有遗德。采采陌上花，岂无好颜色？终然易零落，岁晚愧松柏。孟氏有三乐，其一无愧心。俯仰苟无愧，至乐不可任。万化不得羁，超然众芳林。神仙甚非远，何必海上寻？知耻斯不辱，知足常有馀。岂无负郭田？亦有堆床书。春风茶新苗，雨过还当锄。准拟读书暇，茗饮甘如酥。古人亦有言，千橘万户侯。思之亦烂熟，有志今甫酬。金丸炫落日，清霜满林秋。户侯讵能拟？聊得供杖头。骨肉半零落，有弟差慰意。日暮田园归，浊酒聊共醉。此酒可再得，此日宁再世？人间乐固多，埙篪有真趣。春风日已和，桑麻蔼新绿。但可了寒暑，生理亦自足。沈浮闾里间，我亦甘碌碌。俯仰三百年，苍然此乔木。常怜世间人，晚岁生恐怖。问之此何因？牵以物欲故。孰知不得将？此理当自悟。云散月满怀，清风湛归路。东坡百世师，其学常近禅。虽堕斥逐中，不作戚戚怜。两赋耀赤壁，尚此风泠然。我梦从之游，梦觉月满天。常爱陶潜翁，独归田园居。采菊东篱间，酌酒南山隅。有琴更无弦，随意良自如。高风千载间，太息谁其徒？
浮云道院诗二十二首，并引·其一
作者：刘鹗
朝代：元

读书冀闻道，何必竞荣名？主宾辨内外，物我孰重轻？崎岖更尝馀，愈觉兹理明。浮云视富贵，悠然悟深情。
浮云道院诗二十二首，并引·其七
作者：刘鹗
朝代：元
体裁：古风

有客远方来，访我衡门下。岂无一樽酒，乐此芳时暇。好风吹晚花，绿醑粘盏斝。痛饮君莫辞，流水易衰谢。
浮云道院诗二十二首，并引·其七
作者：刘鹗
朝代：元

有客远方来，访我衡门下。岂无一樽酒？乐此芳时暇。好风吹晚花，绿醑粘盏斝。痛饮君莫辞，流水易衰谢。
浮云道院诗二十二首，并引·其三
作者：刘鹗
朝代：元
体裁：古风

胸次寡尘虑，随寓皆可乐。孰云柴桑里，不似麒麟阁。雨馀草初生，风定花自落。荣辱今两忘，遗经在牛角。
浮云道院诗二十二首，并引·其三
作者：刘鹗
朝代：元

胸次寡尘虑，随寓皆可乐。孰云柴桑里？不似麒麟阁。雨馀草初生，风定花自落。荣辱今两忘，遗经在牛角。
浮云道院诗二十二首，并引·其九
作者：刘鹗
朝代：元

失之要本无，既得乃固有。但知贫为常，未知贱者丑。贫贱与得失，命矣果谁咎？万态森前陈，凝然袖吾手。
浮云道院诗二十二首，并引·其二
作者：刘鹗
朝代：元

青山五亩园，随意茅三间。竹树发佳趣，好鸟鸣关关。物情固自乐，聊得开我颜。长歌答天风，以永今夕閒。
浮云道院诗二十二首，并引·其二十
作者：刘鹗
朝代：元
体裁：古风

常怜世间人，晚岁生恐怖。问之此何因，牵以物欲故。孰知不得将，此理当自悟。云散月满怀，清风湛归路。
浮云道院诗二十二首，并引·其二十
作者：刘鹗
朝代：元

常怜世间人，晚岁生恐怖。问之此何因？牵以物欲故。孰知不得将？此理当自悟。云散月满怀，清风湛归路。
浮云道院诗二十二首，并引·其二十一
作者：刘鹗
朝代：元

东坡百世师，其学常近禅。虽堕斥逐中，不作戚戚怜。两赋耀赤壁，尚此风泠然。我梦从之游，梦觉月满天。
浮云道院诗二十二首，并引·其二十二
作者：刘鹗
朝代：元

常爱陶潜翁，独归田园居。采菊东篱间，酌酒南山隅。有琴更无弦，随意良自如。高风千载间，太息谁其徒？
浮云道院诗二十二首，并引·其五
作者：刘鹗
朝代：元

生人以御物，何事随物化？五色双目盲，昏昏旦为夜。高处忽眼新，令我重悲诧。为塞陷天流，云开见嵩华。
浮云道院诗二十二首，并引·其八
作者：刘鹗
朝代：元
体裁：古风

春来农事及，雨过田水满。呼童具犁锄，耕作趁春暖。但愿黍稷稔，客至得相款。此外复何求，读书识吾短。
浮云道院诗二十二首，并引·其八
作者：刘鹗
朝代：元

春来农事及，雨过田水满。呼童具犁锄，耕作趁春暖。但愿黍稷稔，客至得相款。此外复何求？读书识吾短。
浮云道院诗二十二首，并引·其六
作者：刘鹗
朝代：元

留心强为善，万事当听天。天定还胜人，何须苦烦煎？原宪竟得贫，颜子不假年。在彼不我知，在我当勉旃。
浮云道院诗二十二首，并引·其十
作者：刘鹗
朝代：元

舞雩咏春风，步履傍花柳。此景信可乐，胡为疾其首？陶然天壤间，万事皆我友。惟应瓮头春，不知今熟否？
浮云道院诗二十二首，并引·其十一
作者：刘鹗
朝代：元

静夜坐百态，晓起俱不然。奈何不自悟，扰扰欲胜天。效颦冀见好，反以丑取捐。劳心苟无益，何如信吾缘？
浮云道院诗二十二首，并引·其十七
作者：刘鹗
朝代：元
体裁：古风

古人亦有言，千橘万户侯。思之亦烂熟，有志今甫酬。金丸炫落日，清霜满林秋。户侯讵能拟，聊得供杖头。
浮云道院诗二十二首，并引·其十七
作者：刘鹗
朝代：元

古人亦有言，千橘万户侯。思之亦烂熟，有志今甫酬。金丸炫落日，清霜满林秋。户侯讵能拟？聊得供杖头。
浮云道院诗二十二首，并引·其十三
作者：刘鹗
朝代：元

田园儿女计，为虑靡不周。汲汲牛马走，辛苦悲白头。朱门有饿莩，白屋生公侯。是其禀气初，穷达非人谋。
浮云道院诗二十二首，并引·其十九
作者：刘鹗
朝代：元

春风日已和，桑麻蔼新绿。但可了寒暑，生理亦自足。沈浮闾里间，我亦甘碌碌。俯仰三百年，苍然此乔木。
浮云道院诗二十二首，并引·其十二
作者：刘鹗
朝代：元

权门手可热，行路为低头。一朝沧桑翻，言之使人羞。伉俪不能庇，骨肉烂莫收。悠然茅屋间，老矣归山丘。
浮云道院诗二十二首，并引·其十五
作者：刘鹗
朝代：元

孟氏有三乐，其一无愧心。俯仰苟无愧，至乐不可任。万化不得羁，超然众芳林。神仙甚非远，何必海上寻？
浮云道院诗二十二首，并引·其十八
作者：刘鹗
朝代：元

骨肉半零落，有弟差慰意。日暮田园归，浊酒聊共醉。此酒可再得，此日宁再世？人间乐固多，埙篪有真趣。
浮云道院诗二十二首，并引·其十六
作者：刘鹗
朝代：元
体裁：古风

知耻斯不辱，知足常有馀。岂无负郭田，亦有堆床书。春风茶新苗，雨过还当锄。准拟读书暇，茗饮甘如酥。
浮云道院诗二十二首，并引·其十六
作者：刘鹗
朝代：元

知耻斯不辱，知足常有馀。岂无负郭田？亦有堆床书。春风茶新苗，雨过还当锄。准拟读书暇，茗饮甘如酥。
浮云道院诗二十二首，并引·其十四
作者：刘鹗
朝代：元

象箸与玉杯，其流至亡国。箪瓢陋巷间，千载有遗德。采采陌上花，岂无好颜色？终然易零落，岁晚愧松柏。
浮云道院诗二十二首，并引·其四
作者：刘鹗
朝代：元

广誉薄文绣，美德贤膏梁。信道苟不笃，不几兹言狂。春风散天和，宇宙森众芳。盛德固莫及，千载遥相望。
清明有感
作者：刘鹗
朝代：元

花开如雨柳如烟，风景虽奇节序迁。儿女不知春渐晚，隔墙犹自弄鞦韆。
清远峡
作者：刘鹗
朝代：元

峡束山如斗，江湾路渐回。可怜人化外，谩说寺飞来。殿圮风鸣树，廊虚雨湿苔。汉苏那可作？忍听暮猿哀。
渊明漉酒巾
作者：刘鹗
朝代：元

脱我头上巾，漉此壶中酒。糟粕既已无，渣滓复何有？陶然见天真，长风起高柳。
游南华山
作者：刘鹗
朝代：元
体裁：古风

过此不可来，来游必须遍。山色青可掬，溪水甘可荐。低头拜祖师，妙音满唐殿。云何八百年，生色尚在面。三生信有缘，世乱能一见。一见了即休，敢作桑下恋。别师出山门，山云白如练。
游南华山
作者：刘鹗
朝代：元

过此不可来，来游必须遍。山色青可掬，溪水甘可荐。低头拜祖师，妙音满唐殿。云何八百年？生色尚在面。三生信有缘，世乱能一见。一见了即休，敢作桑下恋。别师出山门，山云白如练。
滑石径
作者：刘鹗
朝代：元
体裁：古风

盛暑远行役，既老尤难堪。矧兹滑石径，乱石何崇巉！上有千丈崖，下有百尺潭。于焉苟失脚，下饱饥蛟馋。况余发尽白，齿落馀二三。胡为远行役，揽辔冲瘴岚。为怀圣主恩，优渥如云昙。临难重却避，臣子宁无惭？平生志许国，何敢辞苦甘？乌知有险阻，快若乘风帆。督师急讨贼，丑类俱除芟。持以谢明主，拂袖还江南。
滑石径
作者：刘鹗
朝代：元

盛暑远行役，既老尤难堪。矧兹滑石径，乱石何崇巉！上有千丈崖，下有百尺潭。于焉苟失脚，下饱饥蛟馋。况余发尽白，齿落馀二三。胡为远行役？揽辔冲瘴岚。为怀圣主恩，优渥如云昙。临难重却避，臣子宁无惭？平生志许国，何敢辞苦甘？乌知有险阻，快若乘风帆。督师急讨贼，丑类俱除芟。持以谢明主，拂袖还江南。
独酌三首
作者：刘鹗
朝代：元

聊持一尊酒，独对西山酌。我饮本不多，借此以娱乐。慨彼山中人，岂无合仙药？月出烟萝深，思之在冥漠。独酌花树下，花影落酒中。举杯试一吸，酒尽影亦空。引壶遂再酌，花影重玲珑。乃知酒有尽，惟影原无穷。木叶不饮酒，胡为赪其颜？我发不耐秋，微霜点其间。叶赪春更绿，发白何由还？人生不似叶，何为空间关？且可信所遇，呼酒看西山。
独酌三首·其一
作者：刘鹗
朝代：元

聊持一尊酒，独对西山酌。我饮本不多，借此以娱乐。慨彼山中人，岂无合仙药？月出烟萝深，思之在冥漠。
独酌三首·其三
作者：刘鹗
朝代：元

木叶不饮酒，胡为赪其颜？我发不耐秋，微霜点其间。叶赪春更绿，发白何由还？人生不似叶，何为空间关？且可信所遇，呼酒看西山。
独酌三首·其二
作者：刘鹗
朝代：元

独酌花树下，花影落酒中。举杯试一吸，酒尽影亦空。引壶遂再酌，花影重玲珑。乃知酒有尽，惟影原无穷。
玉泉山二首
作者：刘鹗
朝代：元

杨柳芙蕖接断岑，流泉如玉本源深。四时潋滟无晴暖，一派清泠有古今。石井分甘供御膳，湖波流润洗尘心。我来正值秋将晚，独坐长吟雪满襟。孤塔苍崖结搆牢，岿然俯视世滔滔。烟云连野心同远，楼阁依山步渐高。性本虚明宜自得，无经悟入亦徒劳。可怜有客勤三礼，不见灵光现玉毫。
玉泉山二首·其一
作者：刘鹗
朝代：元

杨柳芙蕖接断岑，流泉如玉本源深。四时潋滟无晴暖，一派清泠有古今。石井分甘供御膳，湖波流润洗尘心。我来正值秋将晚，独坐长吟雪满襟。
玉泉山二首·其二
作者：刘鹗
朝代：元

孤塔苍崖结搆牢，岿然俯视世滔滔。烟云连野心同远，楼阁依山步渐高。性本虚明宜自得，无经悟入亦徒劳。可怜有客勤三礼，不见灵光现玉毫。
登快阁
作者：刘鹗
朝代：元

一登快阁情何极，太史骑鲸已上天。烟树溟濛秋可画，江山空阔客如仙。半生不识东南路，浪迹深惭上下船。四海故人今聚会，忽惊歌舞落尊前。
白雁
作者：刘鹗
朝代：元

稻粱寒暑老营营，赢得秋霜满背明。夜月芦花空有影，江天雪暮但闻声。鲜鲜固与常禽异，皦皦尤为俗眼惊。珍重素衣须自爱，缁尘近日满江城。
盆池
作者：刘鹗
朝代：元

池中地窄一泓多，满注流泉复几何？皓月初圆先得影，微风虽动了无波。可容赪鲤十数辈，仅种圆荷三两窠。兀坐小窗炯相对，眼明时见白云过。
秋山图
作者：刘鹗
朝代：元

石田荒尽豆苗稀，素化为缁尚未归。不是此山无好景，草心正欲报春晖。
秋日即事
作者：刘鹗
朝代：元

我辞五羊来，老气凌云浮。意谓此孽丑，端可一战收。秋初抵韶阳，事有大不侔。主将恣贪暴，田里多怨愁。军马晨星稀，盗贼春云稠。倏围响石砦，穷迫已可忧。又闻湖南陈，围困连桂州。谭侯弃南雄，笃意归旧丘。牒报关外寇，复有开韶谋。民情堪恟恟，俨如浪中舟。乞师与请粮，使者交庭陬。蹇余持空拳，无可应其求。虽云百冗集，乌足回其头？精神强奋迅，随意相应酬。或诱以好爵，或赉以银瓯。或时纠民丁，相予执戈矛。南北各有事，惟幄聊运筹。胸次日扰扰，回首已仲秋。连桂忽报捷，杀贼如星流。州城虽无恙，民物日已偷。皇天实相我，幸不贻时羞。所嗟响石砦，竟为贼俘囚。援兵既不利，与贼空为雠。桓桓蒙将军，忠义谁与俦？讨贼为已任，誓灭贼乃休。雍容风鸣树，便捷鹰脱韝。临事每千虑，为虑靡不周。聚粮辄充栋，飨士时椎牛。意气益倾倒，士乐从之游。于时赖有此，长笑看吴钩。
秋晚溪上
作者：刘鹗
朝代：元

忽忽年华度，茫茫野水流。西风杨柳雨，残照菊花秋。万事蕉中鹿，浮云海上鸥。功名遂意好，何处有扁舟？
秋来河水清
作者：刘鹗
朝代：元

秋来河水清，春来河水浑。水性有二致，维时有凉暄。与时相推移，物态谁具论？夷险不易节，永言此心存。
秋江送别
作者：刘鹗
朝代：元

知己别已难，木落秋正暮。明朝孤船开，苔生别时路。归看庾岭梅，已觉花盈树。回看章水云，驰情重含楚。
种柳
作者：刘鹗
朝代：元

造化无停机，岁月甚行路。种柳不满年，清阴已当户。柔条亦可人，随风为余舞。即景殊怆然，因悲树如此。
答胡海翁、胡宗性重谒
作者：刘鹗
朝代：元

悠然无语眄庭柯，风雨伤春奈若何！浮世周旋如子少，馀情流丽向人多。好诗寄我频三诵，穷巷经年一再过。无酒固难淹李白，空馀文燄照松萝。
经居庸北
作者：刘鹗
朝代：元

峡束石如斗，山回路渐高。涧寒流水死，衣冷北风鏖。败屋兵戈惨，危途客旅劳。晤人多出塞，恨杀紫花袍。
绝笔
作者：刘鹗
朝代：元

生为元朝臣，死作元朝鬼。忠节既无惭，清风自千古。
群公见和又答四首
作者：刘鹗
朝代：元

归来乎，蟪蛄生不知春秋，变灭顷刻犹王侯。归来乎，五陵草木尽披偃，昨日秋萤满梁殿。废兴反掌元非难，海水清浅尘瀰漫。吾宁终老青山间，猿吟鹤唳聊醒颜。归来乎，唤童子，治我圃。无使霜后菜本枯，禦寒更遣窗重糊。从教壮士嗤为儒，我价自若照乘珠。文章乌足存古道，底用词源三峡倒。功名已付雨中花，意思要同窗外草。归来乎，常笑张子房，崎岖愿封留。何如大泽披羊裘，忘机傲兀临溪流。富贵不足回其头，高风千载谁当俦？归来乎，故园之菊今应存，此事欲与渊明论。孤松独抚倦飞鸟，出岫雅爱无心云。明当秋风月在酉，粳稌初黄催酿酒。归来乎，古来圣人作春秋，始尊王室严诸侯。一辞初不待商偃，岿然古道灵光殿。纲维名教世所难，初非凿空凌漶漫。二百四十馀年间，乱臣贼子俱汗颜。归来乎，后世多不然，吾道秋叶枯。纸扇一破难再糊，种瓜冬实欺群儒，魏王反诮齐无珠。纷纷似此不忍道，冠屦衣裳尽颠倒。苏秦六国相金印，园绮商岭饭芝草。归来乎，不可留。山中木绵正堪裘，乘槎鼓枻湘江流，直欲下至沧海头。白衣苍狗纷百变，蛇神牛鬼宁堪俦？归来乎，将安归师之所存，古今得丧奚须论。有口不饮贪泉水，有眼但看南山云。尘埃风雨夘复酉，千载虚名一杯酒。归来乎，生不必八千秋，爵不必万户侯。饮河得如鼠之偃，买花种作芙蓉殿。世途荆棘进取难，何况风雨长漫漫。甘心局促笔砚间，时于乐处寻孔颜。归来乎，山中乔木冬不枯，山前春到花模糊。胭脂梅绽酸于儒，黄金橘熟圆如珠。四时好景难具道，有客叩门屣颠倒。醉馀吟诗弄明月，醉后从仙拾瑶草。归来乎，客勿去，客少留。尊空尚堪脱鹴裘，但愿有酒如川流，长使吏部眠瓮头。山花野鸟自歌舞，樵童牧竖相朋俦。归来乎，四海故人今几存，心事落落谁相论？迩来赖有揭阁老，亦解为我歌浮云。人生几何钟报酉，行乐舒心聊寓酒。归来乎，我生今踰四十秋，始悔识字求封侯。少年意气极骄偃，谓当平步金变殿。那知命舛百事难，茧生两足沙漫漫。有时或堕荆棘间，努力自奋终强颜。归来乎，君不见功成一将万骨枯，髑髅之血犹模糊。弓藏鸟尽杀韩信，几败公事骂竖儒。笑挥珊瑚示侈靡，岂意奴辈便吾珠？诛夷封籍可胜道，北风吹山山欲倒。平泉木石又谁家，金谷楼台半芳草。归来乎，故家猿鹤遮我留，布袍暖胜貂鼠裘。巾车乘兴寻绝壑，展席随意临长流。周旋世事但鲇头，高节每慕晋宋俦。归来乎，及早归。生涯虽薄今尚存，尧舜不必吾侪论。携书稳读牛背日，领鹤閒种芝田云。作劳暮归正当酉，击缶呜呜呼斗酒。
群公见和又答四首·其一
作者：刘鹗
朝代：元

归来乎，蟪蛄生不知春秋，变灭顷刻犹王侯。归来乎，五陵草木尽披偃，昨日秋萤满梁殿。废兴反掌元非难，海水清浅尘瀰漫。吾宁终老青山间，猿吟鹤唳聊醒颜。归来乎，唤童子，治我圃。无使霜后菜本枯，禦寒更遣窗重糊。从教壮士嗤为儒，我价自若照乘珠。文章乌足存古道，底用词源三峡倒。功名已付雨中花，意思要同窗外草。归来乎，常笑张子房，崎岖愿封留。何如大泽披羊裘，忘机傲兀临溪流。富贵不足回其头，高风千载谁当俦？归来乎，故园之菊今应存，此事欲与渊明论。孤松独抚倦飞鸟，出岫雅爱无心云。明当秋风月在酉，粳稌初黄催酿酒。
群公见和又答四首·其三
作者：刘鹗
朝代：元

归来乎，生不必八千秋，爵不必万户侯。饮河得如鼠之偃，买花种作芙蓉殿。世途荆棘进取难，何况风雨长漫漫。甘心局促笔砚间，时于乐处寻孔颜。归来乎，山中乔木冬不枯，山前春到花模糊。胭脂梅绽酸于儒，黄金橘熟圆如珠。四时好景难具道，有客叩门屣颠倒。醉馀吟诗弄明月，醉后从仙拾瑶草。归来乎，客勿去，客少留。尊空尚堪脱鹴裘，但愿有酒如川流，长使吏部眠瓮头。山花野鸟自歌舞，樵童牧竖相朋俦。归来乎，四海故人今几存，心事落落谁相论？迩来赖有揭阁老，亦解为我歌浮云。人生几何钟报酉，行乐舒心聊寓酒。
群公见和又答四首·其二
作者：刘鹗
朝代：元

归来乎，古来圣人作春秋，始尊王室严诸侯。一辞初不待商偃，岿然古道灵光殿。纲维名教世所难，初非凿空凌漶漫。二百四十馀年间，乱臣贼子俱汗颜。归来乎，后世多不然，吾道秋叶枯。纸扇一破难再糊，种瓜冬实欺群儒，魏王反诮齐无珠。纷纷似此不忍道，冠屦衣裳尽颠倒。苏秦六国相金印，园绮商岭饭芝草。归来乎，不可留。山中木绵正堪裘，乘槎鼓枻湘江流，直欲下至沧海头。白衣苍狗纷百变，蛇神牛鬼宁堪俦？归来乎，将安归师之所存，古今得丧奚须论。有口不饮贪泉水，有眼但看南山云。尘埃风雨夘复酉，千载虚名一杯酒。
群公见和又答四首·其四
作者：刘鹗
朝代：元

归来乎，我生今踰四十秋，始悔识字求封侯。少年意气极骄偃，谓当平步金变殿。那知命舛百事难，茧生两足沙漫漫。有时或堕荆棘间，努力自奋终强颜。归来乎，君不见功成一将万骨枯，髑髅之血犹模糊。弓藏鸟尽杀韩信，几败公事骂竖儒。笑挥珊瑚示侈靡，岂意奴辈便吾珠？诛夷封籍可胜道，北风吹山山欲倒。平泉木石又谁家，金谷楼台半芳草。归来乎，故家猿鹤遮我留，布袍暖胜貂鼠裘。巾车乘兴寻绝壑，展席随意临长流。周旋世事但鲇头，高节每慕晋宋俦。归来乎，及早归。生涯虽薄今尚存，尧舜不必吾侪论。携书稳读牛背日，领鹤閒种芝田云。作劳暮归正当酉，击缶呜呜呼斗酒。
至正甲申岁，大饥，民多艰食，殍死者相望，盗贼扰扰。予亦缺食，未免作粥以延残喘，因赋食粥歌，以畅此怀
作者：刘鹗
朝代：元

朝餐一顿粥，暮餐一顿饭。每当食粥时，未免一长叹。少年何事不相遭，胡为晚岁方论交。此时菜蕨各已尽，以糟配尔为嘉殽。既啖糟，复食粥，却意年当三十六。笑携省檄上皇州，曾以文章动流俗。二程祠宇陋且卑，我奋赤手更掣之。至今穹碑照淮水，碑成秩满游京师。京师嬉游二十载，铁石忍穷心有在。声名欻起凤凰池，风云已际鱼龙海。当时结交多贵人，往往尊我席上珍。执经或在弟子列，或遣弟子来相亲。剧谈王道尊礼乐，每激薄俗敦彝伦。闾阎疾苦详敷陈，亦或一慨眉为颦。有时华筵湖山下，争挽先生共陶写。满堂座客尽豪贵，亦知推让宗儒雅。盈盈珍馐簇金盘，衮衮葡萄浮玉斝。金钗十二列两行，班班初匪寻常者。主人行杯极欢笑，竞唱新词誇艳冶。半酣相恼索题诗，挥毫写向香罗帕。尊前为我发新声，自以风流望鄙野。万钱日食固有限，一笑千金绝无价。放怀满饮鹦鹉杯，何心复恋麒麟画？鹧鸪舞罢月欲上，半掩城门归并马。等閒高会难具论，酒酣掉臂金马门。三三五五正少年，乘兴共我歌浮云。穷冬出使居庸北，骏马稳步龙沙雪。清霜在鬓冰在须，指冻欲堕饥欲裂。苦寒不透貂鼠裘，青鼠煖帽方蒙头。璚田玉界中著我，自是奇士真壮游。解鞍沽酒弹箜篌，打手刺刺歌鸣讴。丈夫有志在许国，我自乐此忘羁愁。连樯海运三百万，署黔楮尾方成卷。每忧谈笑误王事，朝夕驱驰敢忘勌？湖广文台正乏贤，诸公为买江南船。汉阳春树晴历历，秦楼夜月明娟娟。手提文印不半年，首为鄂学归侵田。蓬山有诏归朝天，锦袍公子偕神仙。宣文阁静万机暇，时遣中官催进画。饱聆天语近天光，神揖天香更潇洒。壮游既倦思还家，堨来庾岭观梅花。桑麻弦诵各得所，玉堂召我天之涯。平生所历犹在眼，夜半思之皆梦幻。盛时不敢忘贫贱，自喜枯肠藜藿惯。饱食粥，无咨嗟，尔糟尔粥甘如饴。鸡鸣曳履东家谁，芜蒌曾疗王孙饥。粥兮粥兮敢尔却，犹胜蕨餈滋味恶。苟延残喘待秋成，白发春风会如昨。
致和参议吴彦洪，天历龙飞，以罪贬。既行，薄俗欲求君夫人孔氏为室家，孔闻之即自刎，流血被面，誓死不辱，或闻而止。越四年，诏雪君罪，且徵南还，遂与夫人相见如初。呜呼！视彼一易节，不见答于良人者，槩可感矣
作者：刘鹗
朝代：元

夫妇天伦重，翻云世变深。秋霜持素节，颈血见丹心。岭外梅花瘦，闺中月影沈。归来情更苦，喜极重沾襟。
舟次苏渡，南望诸山怪状，谩成
作者：刘鹗
朝代：元

群山多不毛，怪石忽涌出。土壤剥落尽，恍惚见山骨。端方俄如屏，秀耸忽如笏。或员如覆釜，或锐如顿笔。千奇与万怪，欲写难备述。谁意寂寥中，惊见此突兀？双阙高倚云，令人恣超忽。
芙蓉庵山亭，始于汉隐老康容所居。后葛仙翁炼丹于此，灶尚存，旁有石煤如豆
作者：刘鹗
朝代：元

一庵高寄碧崔嵬，山崦芙蓉锦作堆。满眼烽烟天地老，隔江楼观画图开。云房犹是康容宅，丹灶空馀晋代煤。岂为登临行乐计？要从高处望蓬莱。
苦雨独坐有感
作者：刘鹗
朝代：元

白黑贤愚混是非，诙谐调笑足投机。平原具眼犹轻遂，延赏何人解识韦？红杏碧桃应懒种，孤云野鹤自高飞。世间处处鱼羹饭，好及秋凉早赋归。
菽水堂
作者：刘鹗
朝代：元

菽水本澹泊，母心常自安。益知为养易，独觉尽欢难。孝子情何极！为儒味每酸。伫看三釜养，紫诰写金鸾。
西山即事
作者：刘鹗
朝代：元

鳌头突兀黄金殿，水面空明翡翠楼。锦绣山河天有待，帝王宫苑地长留。烟迷柳影三山晓，月浸荷花十里秋。更一登临多胜槩，五云南上即神州。
试灯小酌，用前韵
作者：刘鹗
朝代：元

山泽春回气尚蒸，黑山四合与云平。清高庭馆萧萧雨，牢落杯盘草草灯。竞利争名人易老，赏心乐事世难并。老来尚被微官缚，何日能如脱臂鹰？
请君勿系驴
作者：刘鹗
朝代：元

请君勿系驴，驴劣伤我树。树死不足悲，所悲种树苦。矧兹初夏临，清阴绿如雨。亦解招凉吹，为我涤炎暑。愿言共爱惜，相与保迟暮。
谩书
作者：刘鹗
朝代：元

麾下更无兵可调，城中又乏米堪忧。孰为报国忠君计？姑作求田问舍谋。兔只守株宁可待？鱼从缘木岂能求？老夫束手愁无奈，白尽平生未白头。
赠琴士翁希畴二首
作者：刘鹗
朝代：元

唐虞世远已堪怜，况值干戈十八年。民愠不知谁为解？烦君共我理薰弦。高山流水几知音，静听君弹感慨深。纵使钟期如可铸，更从何地得黄金？
赠琴士翁希畴二首·其一
作者：刘鹗
朝代：元

唐虞世远已堪怜，况值干戈十八年。民愠不知谁为解？烦君共我理薰弦。
赠琴士翁希畴二首·其二
作者：刘鹗
朝代：元

高山流水几知音，静听君弹感慨深。纵使钟期如可铸，更从何地得黄金？
赵贞常以善斲琴遇知，琴成奏之，称旨，题其琴曰天历正音。国子监蓝信之徵予言二首
作者：刘鹗
朝代：元

唐虞不可作，大雅何寥寥！居然正始音，洋溢天历朝。一鼓声气和，再鼓阴阳调。令我乐忘味，彷佛齐闻韶。峄阳多孤桐，因得备采樵。愿言圣明世，勿弃爨下焦。礼乐垂百年，圣主乃当御。奎章五云间，人文日宣著。子犹师挚始，风比关雎世。猗欤圣人心，借此发天趣。麟凤不在薮，甘露降庭树。大地皆薰风，宁独子琴遇？
赵贞常以善斲琴遇知，琴成奏之，称旨，题其琴曰天历正音。国子监蓝信之徵予言二首·其二
作者：刘鹗
朝代：元

礼乐垂百年，圣主乃当御。奎章五云间，人文日宣著。子犹师挚始，风比关雎世。猗欤圣人心，借此发天趣。麟凤不在薮，甘露降庭树。大地皆薰风，宁独子琴遇？
过高氏十里庄
作者：刘鹗
朝代：元

乘风高柳下，扪虱老松林。浊酒陶真趣，清泉洗此心。晚花偏有态，落日故多阴。揭厉宜深浅，行藏自酌斟。
过龙门
作者：刘鹗
朝代：元

龙门郁嵯峨，岩壑幽更深。云气拥石壁，雷雨悬太阴。远游得胜槩，良足写我心。无人鞭长蛟，为予一长吟。
连山县尹吉文曾玉辉没于寇，购得其妻高丽娘子及子燕京驴，为收骨殖，资赠还乡
作者：刘鹗
朝代：元

莽莽愁云度庾关，八千馀里到连山。英雄有骨天应相，得共妻儿一共还。
述怀
作者：刘鹗
朝代：元

马无千里姿，伯乐固时有。琴无山水音，钟期未尝朽。落落不自强，敢怨贾不售？从今当闭门，内省原无疚。珠玉倘有在，山川自明秀。遁世莫我知，我亦甘白首。
送孔与之赴乐安尉二首
作者：刘鹗
朝代：元

祖帐东门道，青山得意归。山城花泛泛，客路柳依依。地僻经过少，世平警逻稀。有诗频寄远，云忆别时飞。行旅清晨发，柴扉过夜扃。桑麻随地绿，苍藓上阶青。威武存三略，词华本六经。圣门家法在，随意忆过庭。
送孔与之赴乐安尉二首·其一
作者：刘鹗
朝代：元

祖帐东门道，青山得意归。山城花泛泛，客路柳依依。地僻经过少，世平警逻稀。有诗频寄远，云忆别时飞。
送孔与之赴乐安尉二首·其二
作者：刘鹗
朝代：元

行旅清晨发，柴扉过夜扃。桑麻随地绿，苍藓上阶青。威武存三略，词华本六经。圣门家法在，随意忆过庭。
送徐伯高
作者：刘鹗
朝代：元

共宦关南三见秋，相看政好又韶州。故家乔木今千载，碧嶂清江第一流。案牍暇时仍阅史，江山佳处更登楼。如今刀笔皆为相，好取功名趁黑头。
送李子洁巡按
作者：刘鹗
朝代：元

十载相违一见君，何堪岁晏又轻分。南风十日不成雪，一雨满山都是云。滑滑长途宜自重，萧萧孤驿不堪闻。周原郡邑咨询遍，为吊斯民志独勤。
送胡宗性归武宁二首
作者：刘鹗
朝代：元

江湖多薄恶，兵甲更纵横。失意青云远，思亲白发生。畏途宜得友，随寓莫兼程。堂上思君切，持身勿自轻。文章追古作，挥洒与时新。可惜当衰运，何由识伟人？心坚无远道，孝感有神明。华屋斑衣酒，悬知笑语生。
送胡宗性归武宁二首·其一
作者：刘鹗
朝代：元

江湖多薄恶，兵甲更纵横。失意青云远，思亲白发生。畏途宜得友，随寓莫兼程。堂上思君切，持身勿自轻。
送胡宗性归武宁二首·其二
作者：刘鹗
朝代：元

文章追古作，挥洒与时新。可惜当衰运，何由识伟人？心坚无远道，孝感有神明。华屋斑衣酒，悬知笑语生。
送诗僧泽天全归天竺
作者：刘鹗
朝代：元

渊深知有本，纯一更无机。偶共浮云出，还同明月归。草生频入梦，花落不沾衣。天竺山前路，苍苔雨欲微。
送谢仲宜归五羊
作者：刘鹗
朝代：元

酒尽沙头意惘然，君今归理曲江船。曾同忧患难为别，欲取功名莫计年。世乱人心机似箭，雨馀山路瘴如烟。诸君倘问余何似？一片丹心可对天。
送邝将军元帅还郴古诗十首
作者：刘鹗
朝代：元

桓桓邝将军，讨贼奋英武。所至缚贼奴，将以血觉鼓。淮阴信无双，哙等焉足伍？年富力正强，成功报明主。桓桓邝将军，赋性机甚警。沈毅罕言语，每发中肯綮。及其闻善言，沛然发深省。酷吏尽扫除，疲民得苏醒。桓桓邝将军，忧国常戚戚。韶民苦凋瘵，军赋从何出？慨然示无私，政令始归一。仓库岂不盈？稽之不终日。桓桓邝将军，苦天久不雨。青黄不相续，斯民亦良苦。忠诚自心出，虔祷遽如许！神灵亦阴相，青天雨如澍。桓桓邝将军，拟归集精兵。凉秋八九月，伫看官陂平。其馀持土苴，不战将自倾。与子当并驱，笑敚南雄城。桓桓邝将军，号令甚严肃。荒村人夜行，空谷鬼昼哭。风霆无留滞，迅若置邮速。昨日归牵牛，推恩及茅屋。桓桓邝将军，仗义能急难。水陆势既合，破贼笑谈间。声名播南海，威武耀北蛮。明当唤班固，勒名貂蝉山。桓桓邝将军，罕与污冗亲。所以奸谀夫，无所容其身。况耳不妄听，中心明如神。谁知杀贼汉？高出知书人。桓桓邝将军，密尔宜章市。公然一榻外，老贼敢鼾睡。一朝生致之，持归献天子。天子嘉其功，声名播寰宇。桓桓邝将军，民社当自重。但愿贼扫除，勿遣民倥偬。居民苟一空，城存复何用？此理君固知，丁宁为君诵。
送邝将军元帅还郴古诗十首·其一
作者：刘鹗
朝代：元

桓桓邝将军，讨贼奋英武。所至缚贼奴，将以血觉鼓。淮阴信无双，哙等焉足伍？年富力正强，成功报明主。
送邝将军元帅还郴古诗十首·其七
作者：刘鹗
朝代：元

桓桓邝将军，仗义能急难。水陆势既合，破贼笑谈间。声名播南海，威武耀北蛮。明当唤班固，勒名貂蝉山。
送邝将军元帅还郴古诗十首·其三
作者：刘鹗
朝代：元
体裁：古风

桓桓邝将军，忧国常戚戚。韶民苦凋瘵，军赋从何出？慨然示无私，政令始归一。仓库岂不盈，稽之不终日。
送邝将军元帅还郴古诗十首·其三
作者：刘鹗
朝代：元

桓桓邝将军，忧国常戚戚。韶民苦凋瘵，军赋从何出？慨然示无私，政令始归一。仓库岂不盈？稽之不终日。
送邝将军元帅还郴古诗十首·其九
作者：刘鹗
朝代：元

桓桓邝将军，密尔宜章市。公然一榻外，老贼敢鼾睡。一朝生致之，持归献天子。天子嘉其功，声名播寰宇。
送邝将军元帅还郴古诗十首·其二
作者：刘鹗
朝代：元

桓桓邝将军，赋性机甚警。沈毅罕言语，每发中肯綮。及其闻善言，沛然发深省。酷吏尽扫除，疲民得苏醒。
送邝将军元帅还郴古诗十首·其五
作者：刘鹗
朝代：元

桓桓邝将军，拟归集精兵。凉秋八九月，伫看官陂平。其馀持土苴，不战将自倾。与子当并驱，笑敚南雄城。
送邝将军元帅还郴古诗十首·其八
作者：刘鹗
朝代：元
体裁：古风

桓桓邝将军，罕与污冗亲。所以奸谀夫，无所容其身。况耳不妄听，中心明如神。谁知杀贼汉，高出知书人。
送邝将军元帅还郴古诗十首·其八
作者：刘鹗
朝代：元

桓桓邝将军，罕与污冗亲。所以奸谀夫，无所容其身。况耳不妄听，中心明如神。谁知杀贼汉？高出知书人。
送邝将军元帅还郴古诗十首·其六
作者：刘鹗
朝代：元

桓桓邝将军，号令甚严肃。荒村人夜行，空谷鬼昼哭。风霆无留滞，迅若置邮速。昨日归牵牛，推恩及茅屋。
送邝将军元帅还郴古诗十首·其十
作者：刘鹗
朝代：元

桓桓邝将军，民社当自重。但愿贼扫除，勿遣民倥偬。居民苟一空，城存复何用？此理君固知，丁宁为君诵。
送邝将军元帅还郴古诗十首·其四
作者：刘鹗
朝代：元

桓桓邝将军，苦天久不雨。青黄不相续，斯民亦良苦。忠诚自心出，虔祷遽如许！神灵亦阴相，青天雨如澍。
通太傅院使存初弓麓庵，善书能诗
作者：刘鹗
朝代：元
体裁：古风

伊谁白云庵，矫矫北山麓。天书发光怪，五色烂幽谷。梅月照溪水，霜雪见乔木。窗虚自生白，初起待朝旭。慨彼庵中人，奇姿美如玉。学道存初心，忘情淡无欲。文章发天籁，气节动坤轴。亲承紫皇诏，来往监玉局。一卷黄庭经，暇日应烂熟。
通太傅院使存初弓麓庵，善书能诗
作者：刘鹗
朝代：元

伊谁白云庵？矫矫北山麓。天书发光怪，五色烂幽谷。梅月照溪水，霜雪见乔木。窗虚自生白，初起待朝旭。慨彼庵中人，奇姿美如玉。学道存初心，忘情淡无欲。文章发天籁，气节动坤轴。亲承紫皇诏，来往监玉局。一卷黄庭经，暇日应烂熟。
通集贤全大学士
作者：刘鹗
朝代：元
体裁：古风

枯桑昨夜生沧溟，风雨扰扰晦复晴。功臣子孙半零落，惟公独克承家声。金莲坐拥晚出院，儿童走卒俱知名。天球河图不篆刻，金钟玉镛殊铿鍧。汪汪万顷那可测，挠亦不浊澄不清。古今事物贯胸次，乾坤风月皆性情。迩来有幸亦再睹，使我鄙吝不复萌。始知将相真有种，往往山岳钟英灵。自怜片影虽伶仃，不愿恩叨一顾荣。霏霏议论玉雪冰，但愿容我时来听。
通集贤全大学士
作者：刘鹗
朝代：元

枯桑昨夜生沧溟，风雨扰扰晦复晴。功臣子孙半零落，惟公独克承家声。金莲坐拥晚出院，儿童走卒俱知名。天球河图不篆刻，金钟玉镛殊铿鍧。汪汪万顷那可测？挠亦不浊澄不清。古今事物贯胸次，乾坤风月皆性情。迩来有幸亦再睹，使我鄙吝不复萌。始知将相真有种，往往山岳钟英灵。自怜片影虽伶仃，不愿恩叨一顾荣。霏霏议论玉雪冰，但愿容我时来听。
遣兴二首
作者：刘鹗
朝代：元

万事勿介意，时来即为之。幽兰岂无芳？不与春风期。大化亦已定，慎保冰雪姿。笑歌柳阴中，剑光白差差。秋气日已肃，稍觉庭树变。江湖子非鱼，风雨客如燕。桓桓六尺躯，漂母寄一砚。伯牙莫我顾，遂也羞自荐。常悲楚卞氏，刖足固求衒。巢由古之人，怀哉不可见。坐久开我门，江波白如练。
遣兴二首·其一
作者：刘鹗
朝代：元
体裁：古风

万事勿介意，时来即为之。幽兰岂无芳，不与春风期。大化亦已定，慎保冰雪姿。笑歌柳阴中，剑光白差差。
遣兴二首·其一
作者：刘鹗
朝代：元

万事勿介意，时来即为之。幽兰岂无芳？不与春风期。大化亦已定，慎保冰雪姿。笑歌柳阴中，剑光白差差。
遣兴二首·其二
作者：刘鹗
朝代：元

秋气日已肃，稍觉庭树变。江湖子非鱼，风雨客如燕。桓桓六尺躯，漂母寄一砚。伯牙莫我顾，遂也羞自荐。常悲楚卞氏，刖足固求衒。巢由古之人，怀哉不可见。坐久开我门，江波白如练。
醉歌
作者：刘鹗
朝代：元

常闻有客卑当时，我谓客语更过之。及今更事匪客过，往往亦足卑当时。胸中怆惶失所主，忽为虎兮忽为鼠。昨朝蝴蝶今不飞，旧日衣冠为谁舞？令人睹此中心哀，飘然欲赋归去来。山中酒熟花正开，人间久无燕昭台。
采莲女
作者：刘鹗
朝代：元

采莲本贫女，出身甚寒薇。为因妙歌舞，遍体蒙珠玑。睹此忽有感，中夜常三思。士当患无实，不患无人知。
野史口号碑四十四首
作者：刘鹗
朝代：元

近城民砦十破九，元戎束手未如何。宜章军马虽无敌，只恐来时风雨多。弯头又益湖南贼，近郭时时虏掠人。足食足兵无早计，明年此际恐无人。五百健儿乘锐出，十三个贼一时来。行粮功赏俱乌有，兴尽翻然解贼回。好利善谀周亚父，特皆收录作亲臣。宪君纵有春如海，那得吹嘘及远人？已闻祇候升州判，巡徼俄闻亦佐州。英德只今为外府，官民多怨更多愁。曾闻濯足折黥布，供帐俄惊王者同。豪杰尚须如此待，况今不过小夫雄。城中谩有答剌罕，城外仍多忽剌孩。城外城中无可那，生民憔悴转堪哀。何以齐桓成伯业，为能专任管夷吾。毁誉黑白今无辨，后世谁烹阿大夫？忧国忧君臣杜甫，无聊无赖只吟诗。当时一片心如血，赢得千秋万古知。得财纵贼寻常事，为报私雠或灭门。我亦临风长太息，一家富贵百家冤。水军万户嗟何益，何者为军何者船？料想此时为此策，权都归已利都专。群凶冗扰心何一，二帅参差意不同。关北翻传消息好，关南河道几时通？蒙君号令明如日，兵罕相违便斫头。孺子纷纷无足数，滥叨功赏取封侯。蒙君信是奇男子，誓灭官陂老贼围。尝胆卧薪心独苦，惜无公是与公非。直将民社同儿戏，不蓄干戈不蓄兵。军马不来无别策，只催百姓急脩城。贼兵欲向翁源洞，纠合官陂来打韶。此策若行诚可虑，南雄唾手可能招。遮留使者来文牒，恃势要君真可诛。宪纪皇皇无示弱，盛衰关数不关渠。王师为体须持重，主将犹须纪律明。功业直须豪杰做，如何贪鄙可论兵？群贼知无兵可恃，迩来充斥遍西郊。官陂忽听兵云合，赖有元戎为解嘲。坟墓俄惊俱发掘，妻孥生死若云浮。凭谁乞我金千镒？自愿提兵殄寇雠。五鬼相缠何日了，一官如水曷胜穷。谩凭商贾供薪米，乱石滩头一夕空。甑已破矣顾何益，好把胸怀大展开。天赋我才应有用，千金散尽或重来。抟沙尽力苦难合，谁识同心利断金？白发老臣肠欲断，忍看民社付浮沈。北道只云张帅在，宪君倚赖重如山。那知世道如前险，二使遭逢乱石滩。水军万户新开府，气势凭陵蔼若云。又欲遣人求二使，仓皇一夜竟无军。责人以礼翻成怨，待只依稀恐失几。几到两难无处制，是非莫较不如归。城南健儿亦英锐，恶若哮虎何崎崟？昨日送船多战死，兴言讨贼亦寒心。东村丧牛不满百，西村丧牛百有馀。牛尽田荒民困苦，争趋刀剑去犁锄。解衣衣我食食我，况兼别眼意尤亲。赤心效报翻成咎，自笑书生太认真。迩来比比都元帅，闻此令人颇失惊。颠倒群雄固如此，但愁识者反相轻。俄闻二使俱遭絷，九曲愁肠痛不禁。却忆今年正二月，曾为伤虎故伤心。料想衣裳俱剥尽，幸怜肢体未伤残。愁心耿耿知无寐，况值严冬夜苦寒。生民困苦亦已极，官府徵呼又逼人。上下但知求富利，不知总为贼驱民。生民憔悴可痛哭，无处告诉只颠狂。更看消息还何似？亦复东风到五羊。七十已衰仍苦病，自怜无力任驱驰。明当告老乞骸骨，孝子忠臣两得之。西江涸辙望君久，朝廷倚君真如山。北来军马已云会，好调元戎早出关。可怜仁化蒙君礼，讨贼昼夜多经营。当时不爇官陂砦，此际贼盗已临城。曾因犯律杀爱卒，每为养士挥千金。关南豪杰有如此，太息谁人知苦心？贼兵如入无人境，村落多为失主民。束手待看台领破，班超介子果何人？可怜日蹙国百里，昨日又破陂头村。哑子食荼徒自苦，少陵欲哭又还吞。监司待我真骨肉，我敬监司如父兄。纵使监司如可负，敢欺明主负朝廷？此来恨杀弯头贼，白昼莲花峰上旗。监前半夜闹到晓，公然对面相陵欺。两月河流乾欲断，南雄消息了无闻。苦无良策开道路，时复北望瞻风云。老军樵采供衣食，官府饥寒痛逼之。贼满四郊无处采，忍闻半日尽逃移。
野史口号碑四十四首·其一
作者：刘鹗
朝代：元

近城民砦十破九，元戎束手未如何。宜章军马虽无敌，只恐来时风雨多。
野史口号碑四十四首·其七
作者：刘鹗
朝代：元
体裁：七言绝句

城中谩有答剌罕，城外仍多忽剌孩。城外城中无可那，生民憔悴转堪哀。
野史口号碑四十四首·其三
作者：刘鹗
朝代：元

五百健儿乘锐出，十三个贼一时来。行粮功赏俱乌有，兴尽翻然解贼回。
野史口号碑四十四首·其三十
作者：刘鹗
朝代：元

迩来比比都元帅，闻此令人颇失惊。颠倒群雄固如此，但愁识者反相轻。
野史口号碑四十四首·其三十一
作者：刘鹗
朝代：元

俄闻二使俱遭絷，九曲愁肠痛不禁。却忆今年正二月，曾为伤虎故伤心。
野史口号碑四十四首·其三十七
作者：刘鹗
朝代：元

可怜仁化蒙君礼，讨贼昼夜多经营。当时不爇官陂砦，此际贼盗已临城。
野史口号碑四十四首·其三十三
作者：刘鹗
朝代：元

生民困苦亦已极，官府徵呼又逼人。上下但知求富利，不知总为贼驱民。
野史口号碑四十四首·其三十九
作者：刘鹗
朝代：元

贼兵如入无人境，村落多为失主民。束手待看台领破，班超介子果何人？
野史口号碑四十四首·其三十二
作者：刘鹗
朝代：元

料想衣裳俱剥尽，幸怜肢体未伤残。愁心耿耿知无寐，况值严冬夜苦寒。
野史口号碑四十四首·其三十五
作者：刘鹗
朝代：元

七十已衰仍苦病，自怜无力任驱驰。明当告老乞骸骨，孝子忠臣两得之。
野史口号碑四十四首·其三十八
作者：刘鹗
朝代：元

曾因犯律杀爱卒，每为养士挥千金。关南豪杰有如此，太息谁人知苦心？
野史口号碑四十四首·其三十六
作者：刘鹗
朝代：元

西江涸辙望君久，朝廷倚君真如山。北来军马已云会，好调元戎早出关。
野史口号碑四十四首·其三十四
作者：刘鹗
朝代：元

生民憔悴可痛哭，无处告诉只颠狂。更看消息还何似？亦复东风到五羊。
野史口号碑四十四首·其九
作者：刘鹗
朝代：元

忧国忧君臣杜甫，无聊无赖只吟诗。当时一片心如血，赢得千秋万古知。
野史口号碑四十四首·其二
作者：刘鹗
朝代：元

弯头又益湖南贼，近郭时时虏掠人。足食足兵无早计，明年此际恐无人。
野史口号碑四十四首·其二十
作者：刘鹗
朝代：元

坟墓俄惊俱发掘，妻孥生死若云浮。凭谁乞我金千镒？自愿提兵殄寇雠。
野史口号碑四十四首·其二十一
作者：刘鹗
朝代：元

五鬼相缠何日了，一官如水曷胜穷。谩凭商贾供薪米，乱石滩头一夕空。
野史口号碑四十四首·其二十七
作者：刘鹗
朝代：元

城南健儿亦英锐，恶若哮虎何崎崟？昨日送船多战死，兴言讨贼亦寒心。
野史口号碑四十四首·其二十三
作者：刘鹗
朝代：元

抟沙尽力苦难合，谁识同心利断金？白发老臣肠欲断，忍看民社付浮沈。
野史口号碑四十四首·其二十九
作者：刘鹗
朝代：元

解衣衣我食食我，况兼别眼意尤亲。赤心效报翻成咎，自笑书生太认真。
野史口号碑四十四首·其二十二
作者：刘鹗
朝代：元

甑已破矣顾何益，好把胸怀大展开。天赋我才应有用，千金散尽或重来。
野史口号碑四十四首·其二十五
作者：刘鹗
朝代：元

水军万户新开府，气势凭陵蔼若云。又欲遣人求二使，仓皇一夜竟无军。
野史口号碑四十四首·其二十八
作者：刘鹗
朝代：元

东村丧牛不满百，西村丧牛百有馀。牛尽田荒民困苦，争趋刀剑去犁锄。
野史口号碑四十四首·其二十六
作者：刘鹗
朝代：元

责人以礼翻成怨，待只依稀恐失几。几到两难无处制，是非莫较不如归。
野史口号碑四十四首·其二十四
作者：刘鹗
朝代：元

北道只云张帅在，宪君倚赖重如山。那知世道如前险，二使遭逢乱石滩。
野史口号碑四十四首·其五
作者：刘鹗
朝代：元

已闻祇候升州判，巡徼俄闻亦佐州。英德只今为外府，官民多怨更多愁。
野史口号碑四十四首·其八
作者：刘鹗
朝代：元

何以齐桓成伯业，为能专任管夷吾。毁誉黑白今无辨，后世谁烹阿大夫？
野史口号碑四十四首·其六
作者：刘鹗
朝代：元

曾闻濯足折黥布，供帐俄惊王者同。豪杰尚须如此待，况今不过小夫雄。
野史口号碑四十四首·其十
作者：刘鹗
朝代：元

得财纵贼寻常事，为报私雠或灭门。我亦临风长太息，一家富贵百家冤。
野史口号碑四十四首·其十一
作者：刘鹗
朝代：元

水军万户嗟何益，何者为军何者船？料想此时为此策，权都归已利都专。
野史口号碑四十四首·其十七
作者：刘鹗
朝代：元

遮留使者来文牒，恃势要君真可诛。宪纪皇皇无示弱，盛衰关数不关渠。
野史口号碑四十四首·其十三
作者：刘鹗
朝代：元

蒙君号令明如日，兵罕相违便斫头。孺子纷纷无足数，滥叨功赏取封侯。
野史口号碑四十四首·其十九
作者：刘鹗
朝代：元

群贼知无兵可恃，迩来充斥遍西郊。官陂忽听兵云合，赖有元戎为解嘲。
野史口号碑四十四首·其十二
作者：刘鹗
朝代：元

群凶冗扰心何一，二帅参差意不同。关北翻传消息好，关南河道几时通？
野史口号碑四十四首·其十五
作者：刘鹗
朝代：元

直将民社同儿戏，不蓄干戈不蓄兵。军马不来无别策，只催百姓急脩城。
野史口号碑四十四首·其十八
作者：刘鹗
朝代：元

王师为体须持重，主将犹须纪律明。功业直须豪杰做，如何贪鄙可论兵？
野史口号碑四十四首·其十六
作者：刘鹗
朝代：元

贼兵欲向翁源洞，纠合官陂来打韶。此策若行诚可虑，南雄唾手可能招。
野史口号碑四十四首·其十四
作者：刘鹗
朝代：元

蒙君信是奇男子，誓灭官陂老贼围。尝胆卧薪心独苦，惜无公是与公非。
野史口号碑四十四首·其四
作者：刘鹗
朝代：元

好利善谀周亚父，特皆收录作亲臣。宪君纵有春如海，那得吹嘘及远人？
野史口号碑四十四首·其四十
作者：刘鹗
朝代：元

可怜日蹙国百里，昨日又破陂头村。哑子食荼徒自苦，少陵欲哭又还吞。
野史口号碑四十四首·其四十一
作者：刘鹗
朝代：元

监司待我真骨肉，我敬监司如父兄。纵使监司如可负，敢欺明主负朝廷？
野史口号碑四十四首·其四十三
作者：刘鹗
朝代：元

两月河流乾欲断，南雄消息了无闻。苦无良策开道路，时复北望瞻风云。
野史口号碑四十四首·其四十二
作者：刘鹗
朝代：元

此来恨杀弯头贼，白昼莲花峰上旗。监前半夜闹到晓，公然对面相陵欺。
野史口号碑四十四首·其四十四
作者：刘鹗
朝代：元

老军樵采供衣食，官府饥寒痛逼之。贼满四郊无处采，忍闻半日尽逃移。
铁马
作者：刘鹗
朝代：元

伊谁巧铸渥洼姿，檐外鏦铮一线羁。带甲有声如击刺，凭鞍无力任驱驰。湘妃环佩天风急，蜀道霖铃夜雨悲。漫尔哀鸣求一顾，奈何钝质本无奇。
闻新事
作者：刘鹗
朝代：元

平原草木几无主，金谷楼台半是尘。已信齐桓能辅国，焉知陈胜足亡秦？国家自昔明刑宪，天地由来有鬼神。太息渠侬终不悟，翛然吾自爱吾贫。
闻瑞州太守、东广宪副宣命俱至，喜而赋之
作者：刘鹗
朝代：元

筠台玺檄珠犹湿，东广除书墨又新。草莽何堪蒙圣眷？菲葑犹下念孤臣。茫茫关塞连烽火，莽莽乾坤溷劫尘。岭海微臣无补报，提携风纪保斯民。
闻邻哭有感
作者：刘鹗
朝代：元

母哭其子长，妇哭其夫短。子魂不可招，空使母肠断。母泪似海水，海水亦有岸。人间为母心，怀哉泪瀰旦。
除夕韵
作者：刘鹗
朝代：元

每忆盘铭日日新，读书灯火老犹亲。姓名虽或闻当世，德业还应愧古人。百岁光阴嗟白发，十年踪迹困红尘。太平倘与春俱会，一笑浑忘病是贫。
除日试笔
作者：刘鹗
朝代：元
体裁：诗

桃红酣雨更精神，久客俄惊节序新。
好是一年将尽夜，喜看万物又回春。
元正纪朔还逢甲，榖日祈丰复得辛。
泰运昭回消劫运，峤南同作太平民。
除日试笔
作者：刘鹗
朝代：元

桃红酣雨更精神，久客俄惊节序新。好是一年将尽夜，喜看万物又回春。元正纪朔还逢甲，谷日祈丰复得辛。泰运昭回消劫运，峤南同作太平民。
雨后
作者：刘鹗
朝代：元

雨馀新水钓鱼船，残日西风树树蝉。间忆平生如昨日，不知急景已中年。姓名未辱当时识，德业犹堪异代传。拔剑悲歌频起舞，茫然欲绝伯牙弦。
雪作，萧同可有诗，次韵
作者：刘鹗
朝代：元

风高海水化为石，天迥野云俱是冰。访戴何人复乘兴？平吴当日孰先登？清和月影明无奈，寒入梅花瘦不胜。大地无尘车马寂，晓来胸次尚澄澄。
雪罢，小立二首
作者：刘鹗
朝代：元

风吹树枝雪，片片点人衣。尘浊有清意，半因忙失之。呼童清晓起，扫却门外雪。日出消作泥，惟恐涴幽洁。
雪罢，小立二首·其一
作者：刘鹗
朝代：元

风吹树枝雪，片片点人衣。尘浊有清意，半因忙失之。
雪罢，小立二首·其二
作者：刘鹗
朝代：元

呼童清晓起，扫却门外雪。日出消作泥，惟恐涴幽洁。
韶州围城
作者：刘鹗
朝代：元

浩劫如天似未涯，生民性命等飞花。兵戈轇轕动万计，柴米从容有几家？宇宙岂应将拆裂？英雄到此谩咨嗟。忠肝义胆难磨灭，自昔睢阳世共誇。
题东城和尚旧所赠卷后
作者：刘鹗
朝代：元

旧题墨如新，重会俄九载。俯仰异今昔，令我重悲慨。上人渐老大，未觉颜色改。富贵多危机，山中福如海。
题东山高卧图
作者：刘鹗
朝代：元

东山携妓嬉游日，敢意胸存万甲兵。今日总戎真竖子，徒耽歌舞误苍生。
题东山高卧图
作者：刘鹗
朝代：元

君不见今将官，徒知学公携妓游东山。一朝传闻贼至关，匹马远窜不复还。又不见桓司马、秦苻坚，叛逆之气凌云烟。惟公胸中兵甲全，成功谈笑神怡然。嗟哉！方今群盗等蝼蚁，之子见公应愧死。
题兴化县严士奇诗卷
作者：刘鹗
朝代：元

盘错载逢知利器，冰霜屡阅见生涯。轻车熟路老为县，短什长篇真当家。今雨田田饶谷粟，东风处处长桑麻。公庭静坐无馀事，閒数梅开第几花？
题刘养直南山书院三首
作者：刘鹗
朝代：元

结屋南山下，贮书书屋中。愿将贻子孙，百岁相终穷。万事罕成算，人生等飞蓬。渐与桑梓远，而与梅花同。永言作汤沐，说梦时相逢。种鱼亦有池，艺蔬亦有圃。胡为轻弃之？遽忍去乡故。人情薄如云，时政猛于虎。可怜伏腊供，粗足了官府。终然不能忘，时复怀故土。故土尚可怀，孤云绕坟墓。胸中饱藏书，随地皆可屋。适意即为好，何必重乡曲？岭南多梅花，亦足慰幽独。既免怀土讥，乔迁岂非福？异时须昌刘，从君著芳族。
题刘养直南山书院三首·其一
作者：刘鹗
朝代：元

结屋南山下，贮书书屋中。愿将贻子孙，百岁相终穷。万事罕成算，人生等飞蓬。渐与桑梓远，而与梅花同。永言作汤沐，说梦时相逢。
题刘养直南山书院三首·其三
作者：刘鹗
朝代：元

胸中饱藏书，随地皆可屋。适意即为好，何必重乡曲？岭南多梅花，亦足慰幽独。既免怀土讥，乔迁岂非福？异时须昌刘，从君著芳族。
题刘养直南山书院三首·其二
作者：刘鹗
朝代：元
体裁：古风

种鱼亦有池，艺蔬亦有圃。胡为轻弃之，遽忍去乡故。人情薄如云，时政猛于虎。可怜伏腊供，粗足了官府。终然不能忘，时复怀故土。故土尚可怀，孤云绕坟墓。
题刘养直南山书院三首·其二
作者：刘鹗
朝代：元

种鱼亦有池，艺蔬亦有圃。胡为轻弃之？遽忍去乡故。人情薄如云，时政猛于虎。可怜伏腊供，粗足了官府。终然不能忘，时复怀故土。故土尚可怀，孤云绕坟墓。
题刘养直南山书院三首赵贞常以善斲琴遇知，琴成奏之，称旨，题其琴曰天历正音。国子监蓝信之徵予言二首·其一
作者：刘鹗
朝代：元
体裁：古风

唐虞不可作，大雅何寥寥！居然正始音，洋溢天历朝。一鼓声气和，再鼓阴阳调。令我乐忘味，彷佛齐闻韶。峄阳多孤桐，因得备采樵。愿言圣明世，勿弃爨下焦。
题刘大观诗卷后
作者：刘鹗
朝代：元

少年壮气拂云霓，马上鹰扬老未衰。荡涤奸凶仍好武，遨游江海更能诗。池荒固自多春草，世乱偏惊见瑞芝。何况屯田有长策，曲江真足驻雄师。
题刘翀霄五世图
作者：刘鹗
朝代：元
体裁：古风

昔闻康节翁，慈母八十馀。阶前小稚子，欢笑娱相呼。甘旨足丰俭，自谓此乐无。今君祖母秦，九十康强俱。牙齿尽完好，起居不资扶。鲜鲜芙蓉裳，皎皎明月裾。綵舆亲迎养，独觉爱日舒。有儿俱白颠，有孙亦银须。曾玄绕膝下，日向庭闱趋。一门极孝友，五世咸怡愉。矧君自奇士，振策当要途。风云接平步，日月明亨衢。覃恩追考妣，盛事誇里闾。苟非母厚德，此福宁独居？恨无汉史笔，逐一为母书。嗟予辱同姓，感念成长吁。祖年百又一，孙子纷如圭。深衣昼锦缘，曾绘家庆图。寿康世莫比，好事传京都。翰林欧苏辈，诗颂焉可诬？及今甫七载，往事浮云徂。我恨岂有极，君乐当何如？题诗卷还君，悠然泪盈袪。
题刘翀霄五世图
作者：刘鹗
朝代：元

昔闻康节翁，慈母八十馀。阶前小稚子，欢笑娱相呼。甘旨足丰俭，自谓此乐无。今君祖母秦，九十康强俱。牙齿尽完好，起居不资扶。鲜鲜芙蓉裳，皎皎明月裾。綵舆亲迎养，独觉爱日舒。有儿俱白颠，有孙亦银须。曾玄绕膝下，日向庭闱趋。一门极孝友，五世咸怡愉。矧君自奇士，振策当要途。风云接平步，日月明亨衢。覃恩追考妣，盛事誇里闾。苟非母厚德，此福宁独居？恨无汉史笔，逐一为母书。嗟予辱同姓，感念成长吁。祖年百又一，孙子纷如圭。深衣昼锦缘，曾绘家庆图。寿康世莫比，好事传京都。翰林欧苏辈，诗颂焉可诬？及今甫七载，往事浮云徂。我恨岂有极？君乐当何如？题诗卷还君，悠然泪盈袪。
题南雄府壁二律
作者：刘鹗
朝代：元

榕阴满地草齐腰，官舍如僧更寂寥。隙地风凉人牧马，长廊吏散昼鸣枭。寸心谩切公家务，两耳惟听使客轺。可是逢迎少蹉跌？谤声载道骨形销。少年馆阁恣游嬉，老去何期堕有司？酬应敢云千虑失，奔驰知忍几回饥？据鞍尚觉精神壮，度岭方怜气力衰。何日归来茅屋里？夜凉閒听玉参差。
题南雄府壁二律·其一
作者：刘鹗
朝代：元

榕阴满地草齐腰，官舍如僧更寂寥。隙地风凉人牧马，长廊吏散昼鸣枭。寸心谩切公家务，两耳惟听使客轺。可是逢迎少蹉跌？谤声载道骨形销。
题南雄府壁二律·其二
作者：刘鹗
朝代：元

少年馆阁恣游嬉，老去何期堕有司？酬应敢云千虑失，奔驰知忍几回饥？据鞍尚觉精神壮，度岭方怜气力衰。何日归来茅屋里？夜凉閒听玉参差。
题坐睡图
作者：刘鹗
朝代：元

劫尘不到华山云，岸帻披襟立树根。世事料应看不得，何妨合眼且忘言？
题宁戚叩角图
作者：刘鹗
朝代：元
体裁：古风

丈夫有志凌青云，时穷偶与蓬蒿群。牵衣饭牛岂所乐，一饭不敢忘吾君。雪花光芒岁将晏，叩角长歌发悲叹。草团箬笠不禁寒，长夜漫漫几时旦？嗟我齐桓真好贤，拔之牛口行青天。君臣庆会勋业异，千年汗简犹流传。
题宁戚叩角图
作者：刘鹗
朝代：元

丈夫有志凌青云，时穷偶与蓬蒿群。牵衣饭牛岂所乐？一饭不敢忘吾君。雪花光芒岁将晏，叩角长歌发悲叹。草团箬笠不禁寒，长夜漫漫几时旦？嗟我齐桓真好贤，拔之牛口行青天。君臣庆会勋业异，千年汗简犹流传。
题宁戚叩角图
作者：刘鹗
朝代：元

月色夜轇轕，开门溪水明。天机閒始得，诗思静还生。柳影临流活，钟声傍夜清。频醒尘土梦，飞步欲登瀛。
题宗性性庵
作者：刘鹗
朝代：元

至理俱明彻，澄澄海不波。尚须妨蔽诱，直欲致中和。水面风光好，天心月色多。是庵清兴足，随意得婆娑。
题寄曹溪禅寺并东南山长老三首
作者：刘鹗
朝代：元

亲承祖意振宗风，一派曹溪万折东。傍石作亭怜卧虎，临泉持钵度降龙。天开图画平山勇，人仰菩提四海同。劫火弥天仍独在，吾师信是佛中雄。诏持玉节遍咨询，岭海重来白发新。济世不存菩萨行，当年徒见宰官身。痛怜世外何多劫，远想山中别有春。寄语堂头大和尚，何当握手话前因？万刹飞灰海变田，是中孤塔尚岿然。此山可谓有盛福，当世宜称第一禅。直指人心怀达摩，洗空尘虑忆坡仙。少须了却澄清志，拂袖从师学引年。
题寄曹溪禅寺并东南山长老三首·其一
作者：刘鹗
朝代：元

亲承祖意振宗风，一派曹溪万折东。傍石作亭怜卧虎，临泉持钵度降龙。天开图画平山勇，人仰菩提四海同。劫火弥天仍独在，吾师信是佛中雄。
题寄曹溪禅寺并东南山长老三首·其三
作者：刘鹗
朝代：元

万刹飞灰海变田，是中孤塔尚岿然。此山可谓有盛福，当世宜称第一禅。直指人心怀达摩，洗空尘虑忆坡仙。少须了却澄清志，拂袖从师学引年。
题寄曹溪禅寺并东南山长老三首·其二
作者：刘鹗
朝代：元

诏持玉节遍咨询，岭海重来白发新。济世不存菩萨行，当年徒见宰官身。痛怜世外何多劫，远想山中别有春。寄语堂头大和尚，何当握手话前因？
题应玚三入承明图
作者：刘鹗
朝代：元

安车三度入承明，七子诗应让老成。好是衣冠遗泽远，诸孙犹自负廉声。
题彭氏月池二首
作者：刘鹗
朝代：元

高人散幽怀，独爱池水净。明月俄飞来，池光渐如镜。中有骊龙珠，纷纷白光映。静影涵太虚，悠悠见天性。好斫月中桂，莫种池上松。为谂结繁阴，虚白生朦胧。回波忽成弦，澹澹来天风。光彩更流丽，感此多新功。
题彭氏月池二首·其一
作者：刘鹗
朝代：元

高人散幽怀，独爱池水净。明月俄飞来，池光渐如镜。中有骊龙珠，纷纷白光映。静影涵太虚，悠悠见天性。
题彭氏月池二首·其二
作者：刘鹗
朝代：元

好斫月中桂，莫种池上松。为谂结繁阴，虚白生朦胧。回波忽成弦，澹澹来天风。光彩更流丽，感此多新功。
题朝阳斋
作者：刘鹗
朝代：元

曈曈扶桑日，流光射檐楹。晨起披我衣，旦气何其清。万虑自澄湛，油然善心萌。愿学古圣人，孜孜待鸡鸣。
题栗侯所藏牡丹菊图二首
作者：刘鹗
朝代：元

洗尽繁华赋楚骚，秋风澹泊苦相遭。沈香亭北多佳趣，争似柴桑栗里高？国色天香结习空，寒英晚节竟谁同？平生富贵浑忘却，宛似翛然国士风。
题栗侯所藏牡丹菊图二首·其一
作者：刘鹗
朝代：元

洗尽繁华赋楚骚，秋风澹泊苦相遭。沈香亭北多佳趣，争似柴桑栗里高？
题栗侯所藏牡丹菊图二首·其二
作者：刘鹗
朝代：元

国色天香结习空，寒英晚节竟谁同？平生富贵浑忘却，宛似翛然国士风。
题渊明图
作者：刘鹗
朝代：元
体裁：古风

雨过林壑静，寒禽变幽响。稚子操一瓢，良辰逐孤往。微吹惊帽纱，落日在鹤氅。无营神自充，有道心更广。篱菊虽未花，随意得真赏。岂诚嗜杯酒，借此陶所养。先生真吾师，开卷慰遐想。鄙哉粘壁蛄，白发心怏怏。
题渊明图
作者：刘鹗
朝代：元

雨过林壑静，寒禽变幽响。稚子操一瓢，良辰逐孤往。微吹惊帽纱，落日在鹤氅。无营神自充，有道心更广。篱菊虽未花，随意得真赏。岂诚嗜杯酒？借此陶所养。先生真吾师，开卷慰遐想。鄙哉粘壁蛄，白发心怏怏。
题渊泉二首
作者：刘鹗
朝代：元

流泉何涓涓，渊水深更静。静影涵太虚，天光发辉映。积之非一朝，充溢若天性。怀哉圣学功，君应日涵泳。其出源无穷，其积常有馀。不比沟浍雨，盈涸惟须臾。幽深不可测，下有神龙居。持之作霖雨，以应当时需。
题渊泉二首·其一
作者：刘鹗
朝代：元

流泉何涓涓，渊水深更静。静影涵太虚，天光发辉映。积之非一朝，充溢若天性。怀哉圣学功，君应日涵泳。
题渊泉二首·其二
作者：刘鹗
朝代：元

其出源无穷，其积常有馀。不比沟浍雨，盈涸惟须臾。幽深不可测，下有神龙居。持之作霖雨，以应当时需。
题王志亮元帅草庵
作者：刘鹗
朝代：元

中原方致力，那复以家为？结草聊为屋，编花谩作篱。招降多善策，横槊有新诗。文武才全备，王孙自一奇。
题王棣诗卷后
作者：刘鹗
朝代：元

白鹭从师日，高凉发轫时。正当供子职，勿负故人期。志在青云远，心清白日迟。少年宜努力，勉汝强题诗。
题琴隐
作者：刘鹗
朝代：元
体裁：古风

抱琴将何之，驾言归山阴。南风苦难招，逃虚岂初心？钟期固可铸，但恨无黄金。惟应涧中泉，知余为和音。
题琴隐
作者：刘鹗
朝代：元

抱琴将何之？驾言归山阴。南风苦难招，逃虚岂初心？钟期固可铸，但恨无黄金。惟应涧中泉，知余为和音。